Siti Nurhaliza Tidak Benarkan Suami Kembali Tunggang Motosikal

Nampaknya kemalangan melibatkan suaminya yang berlaku lebih tujuh bulan lalu masih berbekas di hati Datuk Siti Nurhaliza sehingga ketika ini beliau tidak membenarkan suaminya kembali menunggang motosikal.

Siti Nurhaliza berkata ketika di’temui media baru baru ini sebagai isteri beliau menyayangi suaminya dan tidak mahu Datuk Seri Khalid Mohd. Jiwa atau Datuk K mengalami perkara sama sekali lagi.

“Berikutan kejadian itu, beberapa motosikal berkuasa tinggi dimiliki suami diberikan kepada saudara-mara terdekat yang membuktikan dia masih fobia menggunakan kenderaan tersebut”

“Walau bagaimanapun, program bersama persatuan motosikal berkuasa tinggi tetap saya akan sertai terutama membabitkan perhimpunan besar atau aktiviti kebajikan,” tambahnya lagi.

Dalam perkembangan terbaru beliau, Siti Nurhaliza bakal keluar dengan album baru di bawah label Universal Music Malaysia yang khabarnya mencecah kos RM200,000. Pasti dahsyat hasilnya.


Fakta Hiburan Yang Perlu Anda Tahu Sebelum Masuk Pejabat Hari Ini (N.384)

VIDEO HARI INI: Ianya tahun 2013 dan Backstreet Boys punya lagu baru berjudul In A World Like This. Itu sahaja.

Menepis gossip yang timbul, Uqasha Senrose menafikan yang hubungan cinta dengan Pekin Ibrahim sudah berakhir selain menyangkal sikap kaki perempuan kekasihnya itu. – GUA

Nampaknya kehamilan Kate Middleton memang mengundang perhatian dunia & berita terbaru mengatakan Duchess of Cambridge itu kini berada di hospital untuk menanti saat bersalin. – People

Berkaitan sedikit, Penelope Cruz tampil di khalayak ramai di Festival Muzik Los Veranos de la Villa baru baru ini menampakkan kandungan beliau yang bakal lahir bila bila masa sahaja. – US Weekly

Pelakon & ahli kumpulan 2PM, Taecyeon berharap kumpulan beliau mampu bertahan lama dalam industri muzik seperti mana kumpulan senior Shinhwa yang mampu kekal popular sehingga kini. – Soompi

Marvel telah mengumumkan tajuk rasmi untuk filem sekuel yang bakal menjadi penantian ramai, Avengers: The Age of Ultron dan mendedahkan filem ini akan lebih berat dari sebelum ini. – MTV


Gossip: Uqasha Senrose Dan Pekin Ibrahim Putus Cinta?

Lebih dua bulan yang lalu, Pekin Ibrahim ada tampil memberikan satu kenyataan yang hubungan beliau dan Uqasha Senrose kini berada di tahap serius & merancang untuk berkahwin tidak lama lagi.

Namun, ada khabar yang sampai kepada kami ketika ini mengatakan yang hubungan Uqasha Senrose & Pekin Ibrahim ini sudah pun berakhir. Semua ini gara gara sikap aktor tersebut yang sebenarnya tidak serius.

Walaupun sedang menjalin hubungan cinta dengan Uqasha Senrose, Pekin Ibrahim khabarnya masih dengan perangai memasang dua tiga perempuan keliling pinggang sebagai peneman jika sunyi. Katanya ‘lah.

Status terbaru Uqasha Senrose di Instagram baru baru ini juga ada mengundang tanda tanya di kalangan para peminat akan status hubungan dengan Pekin Ibrahim ketika ini.

Uqasha Senrose mengirimkan sekeping puisi dengan tajuk Letting Him Go dan ini membuatkan para peminat berspekulasi mengatakan hubungan cinta aktress ini dengan Pekin Ibrahim sudah pun berakhir. Hmm.


Aziz M Osman Nekad Bersara

Sebenarnya selepas munculnya filem Azura 2012 di pawagam, ramai peminat mula mempersoalkan keupayaan pengarah dengan barisan filem ini untuk terus relevan dalam industri perfileman Malaysia.

Bercakap dalam satu temubual eksklusif bersama Sinar Harian, Aziz M Osman berkata pandangan orang ramai terhadap keupayaan beliau terlalu subjektif untuk di’perkatakan.

“Saya tidak kisah apa yang orang kata kerana bagi saya, generasi penonton telah berubah. Mungkin ini bukan era saya lagi. Selera penonton juga sudah berubah,” ujar Aziz M Osman.

“Sebenarnya, Demi Dia adalah drama terakhir arahan saya dan saya akan bersara dalam bidang pengarahan. Saya akan menumpukan perhatian pada bidang penerbitan sahaja selepas ini”

Menurut Aziz M Osman lagi, drama Demi Dia yang kini sedang bersiaran di TV3 bukan idea asal beliau sendiri dan ianya datang dari stesen televisyen tersebut. Namun beliau tetap berpuas hati dengan hasilnya.

“Namun kalau boleh, saya lagi puas jika mengarahkan karya saya sendiri. Apa salahnya jika memberi kebebasan kerana kami tidak perlu dipimpin sebegini,” tambahnya yang menolak dakwaan merajuk dengan industri.


Abby Abadi Mengaku Nikah Di Selatan Thailand, Segerakan Elak Maksiat

Selain perkahwinan Ashraf Muslim dan Wan Sakinah yang didedahkan minggu lalu, pernikahan Abby Abadi dan seorang pemuda berusia 24 tahun juga menjadi bahan bualan ramai peminat hujung minggu lalu.

Dengan situasi pernikahan beliau yang nampak tergesa gesa, ada yang timbulkan spekulasi mengatakan Abby Abadi dan suaminya itu bernikah di selatan Thailand sebagai jalan mudah.

“Ya saya bernikah di Thailand. Tidak ada masalah pun dalam undang undang Islam bernikah di negara jiran, tetapi saya mempermudahkan yang payah,” ujar Abby Abadi berterus terang kepada Harian Metro.

“Benda itu (bernikah di luar) tak jadi masalah pun, Allah SWT kita perlu dahulukan, jadi saya dah lepas dengan Allah SWT — maksudnya kita dah bernikah itu yang terbaik”

“Jadi untuk dengan manusia pula sekarang inilah saya patut terangkan. Dah tertulis macam itu, tak apa yang penting Allah SWT dulu, yang penting saya dapat elak dosa,” tambah Abby Abaid lagi.

Suami Abby Abadi, Muhammad Noor Farhan Che Bakar pula kongsikan yang majlis persandingan mereka akan berlangsung di Kuala Lumpur pada 31 Ogos ini manakala di Tumpat, Kelamtan pada 6 September depan.


Ashraf Muslim Nafi Dakwaan Lelaki Di Melodi, Hanya Ungkit Cerita Lama

Ya, masih dengan kisah rumah tangga Ashraf Muslim. Semalam menerusi program hiburan Melodi di TV3, seorang lelaki tampil bercerita dan mendakwa dirinya sebagai bekas tunang Wan Sakinah.

Lelaki itu mendakwa yang pertunangan beliau dan Wan Sakinah terputus kerana wanita itu menjalin hubungan sulit dengan Ashraf Muslim selain mendakwa hubungan mereka berdua telah pun terjalin lama.

Menerusi Kosmo! hari ini, Ashraf Muslim tampil menafikan semua dakwaan yang di’buat lelaki tersebut dan mengatakan semua cerita yang telah di’sampaikan adalah satu pembohongan.

“Pembohong lelaki itu! Mereka putus tunang tiada kena mengena dengan saya! Itu (putus tunang) cerita lama mereka dan tak ada kena mengena dengan saya. Saya sedih apabila perkara sebegini timbul”

“Apa yang boleh saya katakan di sini, saya sudah pun berkahwin, jadi tak perlulah ungkit cerita lama seperti ini. Jangan juga cari jalan atau ambil kesempatan untuk jatuhkan maruah kami semua”

“Apabila terlalu ramai yang cuba ambil ‘bahagian’ dalam hal rumah tangga saya, saya jadi sedih,” tambah Ashraf Muslim lagi yang meminta semua pihak supaya menghormati & tidak masuk campur dalam soal ini.


Gambar Pernikahan Kedua Ashraf Muslim Tersebar Di Internet

Berita terpanas dalam dunia hiburan minggu lalu pastinya pernikahan Ashraf Muslim di Thailand dengan Wan Sakinah Ahmad Saburi yang tidak mendapat izin isteri pertama beliau, Noor Dayana.

Hujung minggu ini, sekeping gambar menunjukkan yang Ashraf Muslim menyarungkan cincin ke jari Wan Sakinah tersebar di internet dan di’dakwa diambil ketika majlis pernikahan mereka di Thailand.

Namun tiada maklumat lanjut berkaitan gambar ini diketahui setakat ini tetapi yang pasti kedua dua mereka Ashraf Muslim & Wan Sakinah nampak bahagia di hari pernikahan mereka 7 Julai yang lalu.


Fakta Hiburan Yang Perlu Anda Tahu Sebelum Masuk Pejabat Hari Ini (N.383)

VIDEO HARI INI: Filem ini akan membuka tayangan pada 29 Ogos 2013 dan ini merupakan trailer panjang berdurasi 270 saat untuk filem Kick Ass 2 yang memang kami nantikan. Amaran: NSFW

Kesemua pelakon utama filem akan datang X-Men: Days of Future Past berjaya hadir ke Comic-Con 2013 sebagai panel kali ini termasuk nama besar Hugh Jackman, Halle Berry & Jennifer Lawrence. – Too Fab

Masih relevan dengan Comic-Con & Jennifer Lawrence, trailer terbaru untuk filem sekuel The Hunger Games: Catching Fire telah di’pertontonkan kepada umum baru baru ini. – MTV

Penggambaran musim kelima GLEE telah di’tunda sehingga awal Ogos ini dan membuatkan tarikh tayangan musim terbaru ini hanya akan bermula pada 26 September kerana kematian Cory Monteith. – Huff. Post

Khabarnya, Tasha Shilla semakin rajin menemani kekasih hatinya Mahali Jasuli ke stadium untuk memberikan sokongan. – Utusan Malaysia

Penyanyi yang gemar & lantang bersuara, Kanye West khabarnya baru baru ini telah bertindak kasar terhadap seorang jurugambar di sebuah lapangan terbang & turut ingin merampas kameranya. – US Weekly


Kongsi Gambar, Abby Abadi Sahkan Sudah Bernikah Sejak 12 Hari Lalu

Beberapa spekulasi yang timbul sebelum ini mengatakan Abby Abadi sudah menjadi tunangan orang nyata tidak benar dan perkara ini di’sahkan sendiri empunya badan yang sudah pun menjadi isteri orang.

Melalui akaun Instagram beliau petang ini, Abby Abadi kongsikan berita gembira bersama semua dengan mengatakan yang beliau kini sudah 12 hari bergelar isteri kepada seorang lelaki muda bernama Farhan.

“Dipendekkan cerita, Sebenarnya sudah 1 2hari dia sah menjadi suami saya. Maaf sebab maklumkan lambat pada kalian — Allah kami dulukan. Insyallah, majlisnya dalam bulan raya nanti. Lokasi belum pasti”

Dalam tulisan yang sama, Abby Abadi turut memberitahu yang mereka hanya berkenalan selama dua minggu sebelum mereka ambil keputusan untuk bernikah dan menganggap ini sebagai jodoh.

Difahamkan suami beliau bernama Farhan ini berusia dalam lingkungan 20’an berasal dari Kelantan dan bekerja sebagai pembantu di kedai tudung milik Abby Abadi sendiri. Kalau sudah jodoh ‘kan? Tahniah!


Dira Abu Zahar Akan Rindukan Arwah Ayah Di Hari Raya, Akan Jaga Ibu

Tahun pertama beraya tanpa orang tersayang pastinya membawa kesan yang sangat hebat buat pelakon Dira Abu Zahar setelah baru saja kehilangan ayahandanya minggu lepas.

Tan Sri Abu Zahar Isnin yang juga merupakan bekas ketua menteri Melaka meninggal dunia di Merlimau setelah lama bertarung dengan kencing manis dan kerosakan buah pinggang. Arwah meninggal di usia 77 tahun.

Nyata Dira masih terasa kehilangan ayahnya kerana dia merupakan anak bongsu dan paling rapat dengan arwah antara adik beradik lain.

Namun Dira tidak terkilan kerana setiap hajat arwah ayahnya ditunaikan. Cuma hasrat arwah ayah untuk melihat Dira berjaya sebagai seorang peguam tidak dapat dilaksanakan. Arwah ayahnya mengambil masa yang lama untuk dapat menerima keputusan Dira memilih bidang sekarang.

Ketika menyatakan hasrat untuk berkahwin kali kedua dengan suaminya sekarang, Helmi, ayah Dira tidak membantah dan dengan terbuka hati menerima Helmi sebagai menantu baru keluarga mereka.

Dira pasti merindui saat-saat bersama arwah kerana tambah Dira ayahnya penuh dengan sense of humor. Arwah Tan Sri Abu Zahar merupakan “pak lawak” dalam keluarga yang sentiasa menceriakan ibu dan anak-anak serta cucu. Kerana itu arwah sangat disenangi dan disayangi cucu-cucunya.

Satu kepantangan ayahnya dalam keluarga bila berkepit dengan handphone ketika di meja makan.

Kerana itulah, Anggun anak Dira yang kini berusia 6 tahun sangat terasa kehilangan arwah datuknya. Disaat melihat jenazah arwah datuknya dibawa pulang ke Melaka, Anggun menangis meraung setelah diberitahu Dira datuknya sudah tiada.

Setelah kematian ayah, Dira cuma mahu menjaga ibunya kerana itunya lah satu satu nya harta ayahnya yang paling berharga. Jelas Dira dia pasti akan merindui saat-saat manis antara ayah dan ibunya kerana ayahnya seorang lelaki romantik. Ayah dan ibunya langsung tak boleh berenggang. Kalau tak nampak depan mata, pasti ayahnya susah hati.

“Apa yang penting sekarang, Dira nak buat mak happy. Ayah ada pesan, kalau nak buat apa buatlah. Tapi jangan ambil mak dari dia. Sebab mak adalah harta ayah yang paling berharga”


Fakta Hiburan Yang Perlu Anda Tahu Sebelum Masuk Pejabat Hari Ini (N.382)

VIDEO HARI INI: Kalau anda ada 10 minit untuk di’luangkan, filem pendek bertajuk First Flight ini harus anda tonton. Kota Kinabalu, Sabah nampak lain macam cantik. Heh.

Kalau anda terlalu sibuk untuk menonton program kegemarana anda di atas sofa empuk enak, kini anda boleh tonton bila bila masa di mana sahaja hanya dengan Astro On-The-Go!

Senarai pencalonan untuk anugerah Emmy 2013 telah pun di’umumkan & nampaknya American Horror Story: Asylum menerima pencalonan paling banyak dengan 17 kategori di’ikuti rapat Games of Thrones. – Just Jared

Dalam satu temubual terbaru, penyanyi Miley Cyrus berkata yang para pembenci beliau merupakan motivasi utama untuk dirinya melakukan yang terbaik dalam karier ketika ini. – Entertainment Tonight

Selepas hanya beberapa lalu model ini kongsikan gambar seksi beliau, Heidi Klum sekali lagi mengirimkan gambar dirinya tidak berbaju (topless) melalui akaun Twitter & Instagram beliau. – US Weekly

Seelan Paul berkata baru baru ini yang stesen radio Hot FM tidak pernah gam Faizal Tahir serta tidak mengamalkan sikap pilih kasi kepada mana-mana artis di negara ini. – mStar Online

Penyanyi Kim Jong Kook telah membuat satu jemputan terbuka kepada aktress China, Tang Wei untuk muncul dalam Running Man selepas aktress itu mula popular di Korea sejak akhir akhir ini. – Soompi


Puisi Noor Dayana Buat Ashraf Muslim

Ketika ini, sedang bertebaran di laman sosial tentang sebuah puisi nukilan Noor Dayana buat suaminya, Ashraf Muslim yang kini sedang di’himpit kontroversi berkahwin buat kali kedua di Thailand.

Tidak banyak yang kami boleh ulas tentang tulisan Noor Dayana ini kerana apa yang ingin disampaikan jelas menggambarkan kekecewaan dalam hatinya akan perkahwinan kedua Ashraf Muslim.

Berikut merupakan nukilan Noor Dayana yang di’kongsikan menerusi akaun Facebook beliau petang ini.

Tak usah bicara tentang payung emas
Kerana
Aku belum layak iktiraf diri sesuci khadijah atau fatimah

Tak usah bicara tentang zuriat
Kerana
Aku bukan Allah…mudah menyebut kun fa ya kun…

Tak usah bicara tentang setia
Kerana
Aku pasti kau tahu aku bukan perempuan jalanan

Tak usah bicara tentang tanggungjawab
Kerana
Aku tahu kau lebih arif tentang itu

Tak usah bicara tentang kesempurnaan
Kerana
Aku terima kekurangan kau kerana Allah

Tak usah bicara tentang dia
Kerana
Aku diasingkan darimu kerana dia

Sucinya aku, kau miliki ketika di Makkah
Hebatnya dia, kau sembunyikan ketika di Thailand

Berhenti beralasan ini semua jodoh ketentuan Allah
Kerana satu dunia tahu
Hanya itu lah jawapan mudah utk lepaskan kekhilafan yg disengajakan

UPDATE-1: Puisi yang sudah popular di laman sosial ini BUKAN hasil tulisan Noor Dayana sendiri. Seorang wanita tampil memberikan penjelasan seperti berikut.


Noniswara Sah Bercerai

Setelah tiga kali ditangguh kes perceraian akhirnya Noniswara telah sah bercerai menerusi Lafaz Taklik yang dilakukan di Mahkamah Rendah Syariah, Jalan Duta pada jam 10.00 pagi tadi.

Lafaz taklik yang dilakukan di’hadapan hakim, Umamuddin Bin Yunus beserta Noniswara dan juga peguamnya, Datuk Amly Embong tanpa wakil dari pihak lelaki telah diminta untuk membayar RM10.

Noniswara yang ditemui telah mengucapkan rasa syukur dengan semua keputusan yang dibuat kerana membolehkan dia meneruskan kehidupan yang mendatang.

“Syukur Alhamdullilah kerana isu ini telah selesai, lagi lambat lagi panjang dan susah untuk saya kerana terikat dengan status sebagai seorang isteri”

Tanpa kelibat Dato’ Rosman yang menurut Noniswara langsung tidak mengambil tahu mengenai kes ini, Noniswara anggap perceraian ini untuk dia memulakan hidup baru dan bebas.

“Hidup saya akan teruskan macam biasa. Sebelum ini pun memang saya sudah tinggal sendiri. Sekarang ini saya cuma ingin mencari damai dan bebas tanpa ikatan,” ujar Noniswara.


Wan Sakinah Enggan Ulas Lanjut Isu Jadi Isteri Kedua Ashraf Muslim

Segala persoalan sebelum ini tentang niat Ashraf Muslim untuk berpoligami telah terjawab apabila beliau sendiri membuat pengakuan di mahkamah yang beliau sudah bernikah di Thailand.

Identiti isteri kedua Ashraf Muslim juga sudah di’ketahui ramai dan Wan Sakinah Ahmad Saburi yang berusia 29 tahun ini kini dalam perhatian para peminat selepas pengakuan Ashraf Muslim di mahkamah.

Wan Sakinah yang di’hubungi Berita Harian semalam bagaimana pun tidak dapat memberikan komen lanjut akan kontroversi pernikahan beliau dan Ashraf Muslim yang di’khabarkan berlangsung di Bangkok.

“Harap faham, saya tak boleh cakap apa apa pun. Minta maaf ya,” jawab Wan Sakinah tenang dan turut memberi jawapan sama ketika di’tanya kenapa tidak menemani Ashraf Muslim ke mahkamah semalam.

Dalam laporan yang sama, Ashraf Muslim khabarnya ada membawa isteri pertama Noor Dayana & Wan Sakinah ke tapak perniagaan beliau yang di’buka di bazar Ramadan secara berasingan sebelum ini.


Zain Saidin Bakal Beraya Di Alor Setar Bersama Keluarga Rozita Che Wan

Pasangan dua sejoli yang kini menanti detik untuk disatukan, Zain Saidin teruja untuk beraya di kampung halaman Rozita Che Wan atau mesra disapa Che Ta di Alor Setar, Kedah.

Zain Saidin yang hanya beraya di Gombak memberitahu ada perancangan untuk pergi beraya di sana.

“Saya belum berkesempatan lagi untuk bertemu keluarga Che Ta di sana, namun begitu jika tiada aral melintang saya akan datang pada minggu pertama hari raya nanti,” kata Zain Saidin.

Mengambil cuti selama empat hari, Che Ta akan mengenakan baju raya bewarna Tiffany Blue dan tidak merancang untuk sedondon bersama kekasihnya itu.

“Saya tak rancang untuk pakai baju sama dengan Zain. Tunggu kahwinlah baru sedondon,” ujar Rozita Che Wan sebelum mengakhiri perbualan.

Zain Saidin Pilih Warna Biru, Putih Sebagai Tema dan Ingin Konsep Kahwin Dalam Taman

Pelakon Kacak, Oh My English! Zain Saidin telah berkongsi kepada pihak media bahawa dia menginginkan sebuah perkahwinan yang berkonsepkan taman ala inggeris dan memilih biru dan putih sebagai warna tema untuk perkahwinannya dengan aktres seksi Rozita Che Wan.

“Untuk perkahwinan saya kali ini saya lebih suka memilih warna putih dan biru sebagai tema, manakala untuk konsep perkahwinan saya pula, saya lebih tertarik untuk mengetengahkan perkahwinan ‘outdoor’ tetapi maklumlah cuaca kadangkalanya tidaklah begitu baik dan ini akan menjejaskan hari persandingan yang kelak. Walaubagaimanapun, saya memang suka untuk membuat satu tema perkahwinan dalam taman, kerana ia begitu unik dan sempoi. Apapun saya kena menunggu pihak perempuan kerana merekalah yang menguruskan persiapan untuk perkahwinan saya ini dan terpulanglah pada meraka apa yang mereka mahukan, dan saya hanya mengikuti apa yang terbaik buat kami berdua,”katanya ramah.

Sehubungan dengan itu, apabila disoal mengenai tarikh keramat bilakah berlangsungnya perkahwinan mereka Zain seolah-olah masih berteka-teki lagi mengenai tarikh pernikahan itu, dan dia memberitahu bahawa belum tiba masanya lagi untuk dimumkan kepada peminat-peminatnya.

“Sebenarnya kami masih lagi mencari tarikh yang sesuai untuk melangsungkan majlis perkahwinan ini, tetapi masih belum boleh diperjelaskan dan dipersetujui lagi kerana banyak perkara yang belum diselesaikan lagi dengan persiapan perkahwinan dan sebagainya. InsyaAllah saya akan berkahwin pada tahun ini, dan jangan risau saya akan memberitahu tarikh itu kemudian,”katanya.


Lisa Surihani Urus Persiapan Raya, Bakal Tunai Umrah Tahun Depan

Walaupun jadual bulan puasa yang agak padat memenuhi jemputan majlis berbuka puasa ditambah kini menjadi duta Marigold namun selebriti kesayangan Malaysia, Lisa Surihani tidak lupa untuk menguruskan persiapan raya untuk dia dan suami apabila sudah menyediakan tiga set baju sedondon untuk digayakan pada hari raya nanti.

“Untuk persiapan baju raya semua Lisa yang uruskan dimana ada tiga set dan pada tahun ini Lisa pilih warna Blue Grey, Dusty Pink dan yang ketiga pula Lisa akan pakai baju yang telah disediakan Jovian Mandagie.”

Selaku duta bagi rangkaian jenama Jovian Mandagie, Lisa memberitahu pada tahun ini kesemuanya bajunya dan Yusry dari Jovian.

Mengambil cuti selama dua minggu untuk menyambut kedatangan Syawal, Lisa Surihani ternyata tidak sabar untuk berjumpa dengan sanak saudara dan menjalankan rutin wajibnya bersama keluarga setiap kali menjelang perayaan.

“Pada tahun ini Lisa dan Yusry akan beraya di KL sahaja kerana keluarga kedua-dua belah pihak di sini tetapi untuk raya ketiga saya akan ikut suami ke kampung halamannya untuk bertemu dengan opah iaitu nenek Yusry di Gopeng Perak.”

Walaupun kini sudah berkahwin Lisa Surihani ternyata tidak dapat melupakan kenangan dan rutin wajib keluarganya ketika bersama arwah ayah yang mana menu wajib adalah pulut kuning dan juga rendang ayam.

“Selepas sembahyang raya kami sekeluarga akan menjamu selera dan menu wajib kami adalah pulut kuning dan juga rendang ayam yang menjadi kegemaran ketika ayah ada. Sehingga sekarang, ianya sudah menjadi seperti tradisi.”

Di dalam kesibukan menguruskan jadualnya yang padat, Lisa turut berkongsi bahawa dia dan Yusry akan bertukar jadual dan akan saling menguruskan jadual kerja masing-masing.

“Untuk mencari waktu bersama memang sukar ditambah dengan kesibukan kami bekerja namun begitu Lisa dan Yusry akan memastikan jadual kami ditukar dan akan saling menguruskan jadual kerja sesama sendiri,” ujarnya yang ditemui semalam di Majlis Berbuka Puasa & Perkenalan Program Astro Untuk Syawal di Hotel Hilton, Kuala Lumpur.

Lisa turut memohon agar peminatnya di luar sana mendoakan agar hajat untuk menunaikan umrah bersama Yusry tahun hadapan tercapai.


Ayah Noor Dayana: Anak Saya Tidak Pernah Redha Ashraf Muslim Kahwin Dua

Ashraf Muslim semalam mengejutkan ramai pihak apabila beliau membuat pengakuan di Mahkamah Tinggi Syariah Kuala Lumpur yang beliau sudah pun bernikah dengan kali kedua di Thailand.

Tindakan Ashraf Muslim itu mengundang rasa kesal di hati ayah mertua beliau iaitu ayah Noor Dayana, isteri pertamanya yang mendakwa selebriti itu telah berbohong tentang tujuan beliau ke Thailand.

Bercakap kepada media di mahkamah, Hj Lokman nyata kesal dengan keputusan Ashraf Muslim untuk berkahwin kali kedua sebelum mahkamah memberikan sebarang kebenaran untuk berbuat demikian.

“Kami sekeluarga tersangat kesal kerana kami mengharapkan perbicaraan ini — kerana jika mahkamah membenarkan dia berkahwin, kami redha. Kami akan hormat keputusan mahkamah”

“Ini belum lagi mahkamah buat keputusan, dia telah bernikah di Thailand,” ujar Hj Lokman yang turut berkata Ashraf Muslim tetap sembunyikan perkara ini sehingga beliau balik dari Thailand.

Hj Lokman turut menafikan yang anaknya Noor Dayana redha dengan keputusan Ashraf Muslim untuk berkahwin buat kali kedua & tindakan pergi ke mahkamah memang keputusan Noor Dayana sendiri.

“Daripada mula pun anak saya tidak rela atau redha — yang dalam surat khabar kata anak saya redha itu pun bukan dari anak saya — itu satu penipuan yang besar,” tambahnya lagi.


Fakta Hiburan Yang Perlu Anda Tahu Sebelum Masuk Pejabat Hari Ini (N.381)

VIDEO HARI INI: Kami suka lihat proses di belakang tabir pembikinan mana mana kereta mewah & canggih seperti ini. Ini video proses pembikinan Tesla Model S. Belanja kami satu?

Kalau anda terlalu sibuk untuk menonton program kegemarana anda di atas sofa empuk enak, kini anda boleh tonton bila bila masa di mana sahaja hanya dengan Astro On-The-Go!

Pasangan ini mengejutkan para peminat semalam apabila mengumumkan mereka telah kembali bersama dan bertunang. Baca kisah sebenar kenapa Adam Levine melamar Behati Prinsloo dengan cepat sekali. – US Weekly

Stacy Keibler menafikan perpisahan dengan George Clooney baru baru ini di’sebabkan oleh keinginan beliau untuk berkahwin dengan cepat. – People

Pasangan ini selamat mendarat di Los Angeles, US semalam selepas sah berkahwin di Peancis & lihat untuk pertama kali cincin perkahwinan Halle Berry yang di’hadiahkan Olivier Martinez. – Pop Sugar

Penyanyi Hafiz Suip meluahkan rasa kesal beliau selepas di’tipu sebanyak tiga kali oleh kontraktor yang di’upah untuk mengubah suai rumah ibu bapanya di Kuching, Sarawak. – mStar Online

Kumpulan B.A.P akhirnya melancarkan video muzik untuk lagu berjudul Hurricane yang merupakan lagu kedua dari album mini ketiga mereka yang akan datang. – Soompi


Ashraf Muslim Nikah Kali Kedua Di Thailand

Selepas desas desus aktor dan pengamal perubatan Islam, Ashraf Muslim berkahwin lain ternyata benar apabila pihak Mahkamah Tinggi Syariah hari ini membenarkan dia menarik balik permohonan untuk berpoligami kerana dia telah pun bernikah bersama salah bekas kru televisyen, Wan Sakinah Ahmad Saburi di Thailand, 7 Julai lalu.

Sehubungan itu Hakim Syarie Muhamad Abdul Karim Wahab mengarahkan Mohd. Ashraf untuk membayar kos mahkamah RM8,000 kepada isteri pertama, Noor Dayana Lokman.

Mendirikan masjid adalah perkara yang murni, apatah lagi jika seorang lelaki itu berkemampuan dan mampu untuk bersikap adil. Tapi yang pelik kenapa Thailand?


Iqram Dinzly Akui Rasa Ralat & Terkilan Dengan Sikap Fouziah Gous

Semalam, ada media melaporkan yang khabarnya Iqram Dinzly semakin kurus kerana makan hati selepas teman tapi mesranya selama ini, Fouziah Gous telah bertunang dan menjadi milik orang.

Bercakap kepada mStar Online hari ini, Iqram Dinzly menafikan dakwaan yang kononnya beliau makan hati dengan pertunangan Fouziah Gous sehingga membuatkan berat badannya turun mendadak.

Namun, Iqram Dinzly berkata beliau terkilan apabila hanya mengetahui pertunangan Fouziah Gous menerusi media & hanya di’beritahu oleh tuan punya badan kira kira dua minggu dari tarikh majlis.

“Saya ralat melihat cara dia seperti tergesa-gesa untuk bertunang. Benda-benda penting macam ini dia tidak beritahu pun lebih awal kepada saya”

“Orang tahu macam mana keakraban perhubungan kami, tetapi saya hanya diberitahu dua minggu sebelum majlis. Itu pun saya dapat tahu lebih awal selepas membaca laporan di majalah”

“Sebenarnya saya tidak mahu komen panjang tentang hal ini kerana apa yang dah berlaku terlalu merumitkan. Jadi lebih baik saya berdiam,” tambah Iqram Dinzly lagi yang mengakui tidak berhubung dengan Fouziah Gous sejak pertunangan aktress itu.


Sasha Saidin Doakan Adik Bahagia Bersama Rozita Che Wan

Umum tahu percintaan Rozita Che Wan dan Zain Saidin. Malahan bakal berkahwin penghujung tahun ini. Berkesempatan berjumpa sendiri dengan kakak Zain, Sasha Saidin memberi peluang untuk merisik tentang persiapan perkahwinan adiknya.

Namun terang Sasha dia sendiri tidak tahu apa-apa tentang persiapan. Kerana jelas Sasha, Zain terlampau sibuk dengan jadual lakonan. Mereka berdua sendiri sudah lama tidak berjumpa walaupun jarak rumah mereka hanya beberapa blok sahaja.

Dek kesibukan jadual masing-masing berita perkahwinan Zain dan Che Ta Cuma diketahui Sasha melalui akhbar apabila pihak media sibuk mencarinya untuk mendapatkan kenyataan bagi pihak adiknya.

Walaupun baru dua kali bersua muka dengan Che Ta, Shasha yakin Che Ta mampu menjaga adiknya. Jelas Sasha, Zain ternyata amat susah untuk ditundukkan. Namun Che Ta berjaya menundukkan Zain.

“First time jumpa dia masa tu birthday party. Tu pun tak sempat borak. Sebab kami duduk jauh-jauh. Second time jumpa masa Che Ta teman Zain mengundi”

“Bagi saya dia okay. Sopan santun. Cakap pun lemah lembut, well mannered dan sangat jaga penampilan. Asalkan my brother happy, I okay”

Jelas Shasha yang nyata lebih muda berbanding Che Ta, jarak usia Zain dan Che Ta yang terlalu jauh mungkin bukan isu. Asalkan matang dan dapat memimpin keluarga, sudah memadai.

“I respect pada pasangan yang macam ni. Bagi mereka usia bukan isu. Lagipun yang nak berkahwin dengan Che Ta is Zain, bukan I”

Namun Sasha akui dia tidak boleh menerima lelaki muda untuk dijadikan pasangan.

“Bukan takde yang muda-muda datang cuba tapi I rasa macam bercinta dengan adik sendiri. I tak rasa I boleh. Tapi kalau muda 2, 3 tahun takde masalah. Kalau yang muda tapi matang, okay je”

Melihat adiknya yang tidak lama lagi bakal berkahwin, Sasha akui dia inginkan anak. Kalaupun dia berkahwin kelak, kerana dia rindu untuk mempunyai anak kecil. Shasha teringin memiliki anak perempuan. Namun bukanlah Sasha menolak kehadiran lelaki dalam hidupnya. Dia mengaku meletak target dua tahun kalaupun hendak berkahwin lagi.

Tambah Sasha kali ini dia akan lebih berhati-hati memilih bakal suami. Dia mahukan seorang lelaki yang beriman dan rajin bekerja.

“Kali ni I nak cari suami guna kepala. Bukan guna hati macam yang sebelum ni. Sebelum ni I terlalu percayakan kisah fairytale. Yang penting lelaki tu hardworking, beriman dan tinggi,” cerita Sasha ketawa.

“Ramai kawan I yang suruh cari orang kaya. Orang kaya semua dah ada isteri. I tak mampu kongsi suami. I memang cukup respect pada yang mampu berkongsi suami tu”

Kedua-dua perkahwinan Sasha Saidin sebelum ini pernah gagal. Perkahwinan pertamanya bersama Johan Abdullah Skinner. Perkahwinan keduanya bersama Salyo dikurniaankan seorang anak lelaki yang kini berusia 4 tahun, Adam Aryasenna Notosoemarsono.

Setahun bercerai, Salyo belum pernah berjumpa anak mereka. Cuma skype yang menjadi penghubung dua beranak ini. Berkemungkinan besar Sasha akan membaya Arya berjumpa ayahnya pada Aidil Adha nanti. Raya Aidil Fitri ini Sasha akan beraya bersama ibu dan anaknya. Pada petang hari raya pertama hasha akan ke kampung ibunya di Gombak untuk menikmati masakan minang keluarga sebelah ibunya.


Radhi OAG & Kekasih Rancang Kahwin Tahun Hadapan

Menurut laporan media hari ini, hubungan cinta antara Radhi OAG dan Nur Shahira Ayu Zahiri atau Ayu, 19 kini sudah masuk tahun keempat & ini bermakna mereka bercinta sejak Ayu berusia 15 tahun?

“Insya-Allah, saya dan Radhi sudah merancang untuk berkahwin pada tahun hadapan. Doa-doakanlah agar hajat kami yang baik ini akan menjadi kenyataan,” ujar Ayu kepada mStar Online semalam.

Menurut Ayu lagi walaupun bukan mudah untuk berkawan dengan Radhi OAG, beliau merasa bertuah kerana penyanyi sudah berjaya meninggalkan tabiat buruknya yang pernah terlibat dengan penyalahgunaan dadah.

“Banyak pengorbanan saya berikan semasa berkawan dengan Radhi dan Alhamdulillah, berkat semangat yang saya berikan termasuklah dorongan daripada keluarga, dia boleh meninggalkan tabiat buruknya. Malah dia juga tidak lagi merokok,” tambah Ayu lagi.

Ayu juga telah berubah untuk bertudung sejak Disember lalu selepas berniat untuk mengahwini Radhi OAG. Semoga di’permudahkan niat pasangan ini untuk mendirikan rumah tangga.


Ashraf Muslim Dijangka Fail Permohonan Poligami Hari Ini

Walaupun sebelum ini Ashraf Muslim enggan mengulas lanjut tentang isu ingin berkahwin lagi selain memberikan kenyataan yang selamat, hari ini timbul pula perkembangan baru tentang niat beliau itu.

Berita Harian melaporkan yang Ashraf Muslim dijangka akan memfailkan permohonan poligami di Mahkamah Tinggi Syariah Kuala Lumpur hari ini.

Permohonan itu adalah untuk membolehkan Ashraf Muslim mendapat kebenaran mahkamah untuk berkahwin lagi namun tiada maklumat tentang identiti bakal isteri keduanya.

Perkahwinan pertama Ashraf Muslim adalah bersama Noor Dayana yang pelakon itu sendiri akui sedang menghadapi masalah namun tetap nafikan sebarang khabar angin yang beliau ingin berkahwin dua.

Kita tunggu sahaja perkhabaran dari mahkamah hari ini jika benar Ashraf Muslim teruskan hasrat failkan permohonan poligami beliau.


Fakta Hiburan Yang Perlu Anda Tahu Sebelum Masuk Pejabat Hari Ini (N.380)

VIDEO HARI INI: Kalau anda selalu bayangkan menjadi 1% dari populasi dunia yang kaya raya, bayangkan golongan 0.00001% yang kaya agak melampau. Ini billionaire Sergey Veremeenko.

Kalau anda terlalu sibuk untuk menonton program kegemarana anda di atas sofa empuk enak, kini anda boleh tonton bila bila masa di mana sahaja hanya dengan Astro On-The-Go!

Pelakon Hollywood, Bradley Cooper berkata yang walaupun mempunyai kewangan yang sangat kukuh beliau tidak seperti yang lain mengumpul kereta atau berimpi untuk memiliki jet peribadi. – Just Jared

Walaupun terkenal dengan badan bersaiz zero, Kate Moss menegaskan sekali lagi yang beliau tidak pernah mengalami gangguan pemakanan (anorexic) atau menggunakan dadah jenis heroin. – US Magazine

Dalam satu temubual dalam program Mamma Mia, Song Joong Ki mendedahkan yang Lee Gwang Soo satu satunya rakan dengan status selebriti yang pernah hadir ke rumah beliau. – Soompi

Fahrin Ahmad mengakui yang tahun tahun sebelum ini beliau sentiasa sedih beraya tanpa teman atau kekasih namun pada tahun ini beliau lebih memikirkan kerjaya & sibuk dengan aktiviti seni. – Murai

The Wolverine, Hugh Jackman berkata yang resepi utama dalam perkahwinan dengan Deborra-Lee Furness sejak tahun 1996 lagi adalah dengan sentiasa memberikan kejutan penuh romantis. Aww. – People


Nora Danish Kena Kritik Dengan Peminat Kerana Kongsi Gambar Ibadah

Masuk bulan Ramadan, laman laman sosial juga tidak ketinggalan di’hujani dengan gambar mereka yang rajin menunaikan ibadah dan Nora Danish salah seorang daripada mereka yang suka berkongsi.

Mungkin kerana status selebriti popular yang beliau pegang, ada segelintir individu yang menyalah erti niat Nora Danish berkongsikan gambar beliau menunaikan solat sunat Tarawih baru baru ini.

“Bukan niat saya hendak menunjuk, tetapi memang saya suka berkongsi macam macam gambar dengan peminat”

“Lagipun, apa salahnya berkongsi perkara yang baik, siapa tahu ada peminat saya yang tidak pernah sembahyang Tarawih — akan melakukan perkara sama selepas melihat gambar saya,” jelas Nora Danish.

Beliau turut berkata tidak faham kenapa ada individu gemar memberikan komen sebegitu dan tidak berniat membalas kritikan yang datang kerana peminat yang menyokong beliau sentiasa ada bersama.

“Rata-rata peminat saya menyokong apa yang saya buat, jadi belum sempat saya membalas, mereka telah dahulu serang ‘dia’. Jadi saya lebih senang diamkan diri dan biarkan sahaja, lagipun saya ada peminat dan pengikut yang sayangkan saya,” tambahnya lagi.


Gossip: Kecewa Fouziah Gous Bertunang, Iqram Dinzly Kurus Kerana Makan Hati?

Rasanya semua orang tahu yang Iqram Dinzly dan Fouziah Gous sangat rapat dan pernah juga di’gossipkan bercinta tetapi sehingga ke akhirnya mereka masih kekal sebagai sahabat baik sahaja.

Dalam ruangan gossip Harian Metro hari ini, Iqram Dinzly khabarnya kini sedang makan hati apabila insan yang di’pujanya itu kini sudah menjadi tunangan orang — sehingga diri semakin kurus.

Namun apabila di’tanya, Iqram Dinzly berkata perubahan fizikal beliau hanyalah kerana sibuk bekerja dan letih berlakon.

Kalau betul Iqram Dinzly makan hati kerana Fouziah Gous bertunang sehingga menjejaskan keadaan diri sendiri, ada eloknya tengok kembali perjalanan hidup sendiri dan cari seseorang yang lain sebagai teman.

Bukan’nya tidak kacak dan menjadi pujaan ramai gadis di luar sana ‘kan?


Raja Azmi Selamat Bertunang, Pilih Tarikh Nikah 15 September 2013

Selepas kegagalan rumah tangga yang telah dibina hampir 28 tahun bersama bekas pemain badminton Negara, Jailani Sidek, penerbit dan juga pengarah filem kontroversi Raja Azmi , 53, selamat menjadi tunangan kepada pemain bass kumpulan CRK yang popular sekitar tahun 90-an, Eddie atau nama sebenar Mohd Eddie Ghazali, 45, siang tadi.

Majlis pertunangan yang serba ringkas itu telah dijalankan di rumah pihak perempuan di Ukay Perdana, Ulu Kelang dengan dihadiri lebih kurang 100 tetamu yang terdiri daripada anak-anak kedua-dua pasangan, sanak saudara dan beberapa wakil media.

Hasil perbincangan kedua-dua keluarga pasangan ini, Raja Azmi dan Eddie bakal dinikahkan pada 15 September 2013. Atas permintaan Raja Azmi, beliau menginginkan hanya senaskah Al-Quran sebagai gantian wang hantaran pada hari pernikahan nanti.

Perkenalan mereka bermula sekadar teman biasa sekitar lima bulan apabila mereka berdua kerap bertemu di tempat gimnasium sehinggalah Eddie meluahkan hasrat untuk memperisterikan Raja Azmi.


Fakta Hiburan Yang Perlu Anda Tahu Sebelum Masuk Pejabat Hari Ini (N.379)

VIDEO HARI INI: Go kart yang boleh drift, itu sahaja kami perlukan ketika ini untuk bahagia. Bawa ke Malaysia, please.

Kalau anda terlalu sibuk untuk menonton program kegemarana anda di atas sofa empuk enak, kini anda boleh tonton bila bila masa di mana sahaja hanya dengan Astro On-The-Go!

Selepas bersara dari dunia bola sepak nampaknya David Beckham lebih aktif menjadi selebriti, terbaru menjadi duta saluran TV Sky Sports dan ini iklan terbaru beliau yang muncuk di kaca TV. – Just Jared

Apabila peminat merungut yang sut superhero dalam filem The Amazing Spider-Man pada 2012 tersasar jauh dari rekabentuk asal, pihak penerbit dengar dan ini rekabentuk untuk filem sekuel akan datang. – EW

Kelly Osbourne mengakui yang beliau kini bertunang dengan kekasih yang di’kenalinya sejak setahun yang lalu, Matthew Mosshart. – US Weekly

Psy dan Lee Hyori masing masing telah terpilih oleh LA Weekly sebagai selebriti paling seksi dalam industri hiburan pop Korea ketika ini. – Soompi

Khabarnya, Awi Rafael dan Hanez Suraya belum benar benar putus cinta selepas di’lihat masih bermanja manja di laman sosial sejak akhir akhir ini. Bersandiwara dengan peminat, eh? – Utusan Malaysia


Betty Benafe Sahkan Kini Sedang Hamil Empat Bulan

Pelakon & penyanyi yang mempunyai darah Arab, Betty Benafe baru baru ini telah mengesahkan dirinya sedang hamil empat bulan dan meluahkan perasaan gembira beliau bersama pasangan terhadap berita baik ini.

“Alhamdulillah saya telah hamil empat bulan. Saya & suami terlalu gembira apabila mendapat tahu tentang kehamilan saya,” kata Betty Benafe.

Tambah Betty Benafe lagi kepada Sinar Harian, beliau tidak kisah tentang jantina anak pertama mereka ini kerana terlalu teruja selain mengatakan berharap mempunyai sepasang lelaki & perempuan kelak.

“Setakat ini, saya tak ada muntah atau mengidam apa-apa. Cuma berat badan saya turun sampai empat kilo kerana saya tak berselera makan dalam tempoh tiga bulan pertama itu”

Betty Benafe dan Bruce Darghous berkahwin pada 8 Disember 2012 yang lalu. Tahniah buat mereka & seisi keluarga.


Alyah Mohon Maaf, Tak Hasrat Untuk ‘Banned’ Media

Penyanyi yang popular dengan lagu berjudul ‘Kisah Hati’ dan ‘Tak Mungkin Kerana Sayang’ sekali lagi dihimpit kontroversi apabila isunya yang sebelum ini dikatakan berkahwin secara senyap masih lagi tidak reda, timbul pula spekulasi yang mengatakan bahawa dia begitu berkecil hati dengan sebuah akhbar tempatan baru-baru ini.

Bagi mendapatkan maklumat lanjut mengenai isu ini, kami telah bertemu secara eksklusif bersama Alyah semasa proses rakaman Stailista Unplugged TV9 dan ditemani pengurusnya untuk mendapatkan kisah sebenar di sebalik kontroversi ini.

“Alyah sebenarnya tidaklah sampai hendak banned mana-mana media mengenai hal yang telah berlaku ini. Cuma Alyah sedikit kecewa dan terkilan kenapa kenyataan itu dikeluarkan sedangkan Alyah tidak pernah memberikan komen apa-apa kepadanya. Alyah sedar mungkin Alyah juga salah tetapi janganlah menghukum Alyah sebegini kerana ini merupakan benda yang agak berat Alyah perlu tempuhi sepanjang bulan yang mulia ini. Sebelum ini, isu baju dan pereka fesyen, dan tahun ini kisah lain pula, Alyah sebenarnya penat untuk bercakap mengenai benda-benda yang sebegini.”

“Apabila kejadian ini berlaku, Alyah benar-benar terpinga kerana Alyah rasa tidak ada masalah dengan mana-mana media, dan di kesempatan ini juga Alyah tidak ada masalah untuk meminta maaf sekiranya benar kesalahan itu datang dari diri sendiri.”

“Siapalah Alyah untuk banned mana-mana media kerana sepanjang bergelar artis dan sehingga dikenali sekarang disebabkan media banyak membantu, oleh itu tiada sebab untuk saya banned mana-mana media,” katanya sayu.

Dia yang begitu terkejut apabila artikel mengenai dirinya yang dikatakan di ‘banned’ media benar-benar membuatkan dirinya berkecil hati dan berkemungkinan boleh menjejaskan kerjaya dan periuk nasinya sebagai penyanyi.

“Agak terkejut dan memeranjatkan, bukan apa benda yang saya sendiri pun tidak tahu punca dan asalnya. Memanglah Alyah tidak nafikan bahawa artikel itu mempunyai tanda soal (?) tetapi secara tidak langsung apabila seseorang itu membaca artikel tersebut ianya boleh memberikan impak yang negatif terhadap Alyah dan ini juga boleh menjejaskan kerjaya saya. Alyah agak berkecil hati kerana seolah-olah penulisan itu seperti dia bercakap tentang Alyah dan itu seperti satu tuduhan dan yang menulis itu menulis dengan perasaan dan bukan dalam keadaan dia bekerja,” ujarnya dengan penuh syahdu.

Justeru itu, Alyah dan pihak pengurusannya tidak mahu mengambil sebarang tindakan kerana baginya ini akan lebih mengeruhkan lagi suasana pada bulan yang mulia ini. Ucapan maaf dipinta dari Alyah serta pengurusannya di atas apa yang telah berlaku.

“Saya dengan berbesar hati beserta pihak pengurusan saya memohon maaf kepada pihak-pihak yang berkenaan sekiranya sebelum ini saya terkasar bahasa atau apa-apa sahaja yang mengguris hati anda. Saya tidak akan mengambil apa-apa tindakan kerana bagi saya benda ini boleh diselesaikan dengan cara yang lebih efektif,” katanya.

Sementara itu, mengenai hubungannya dengan komposer terkenal tanah air, Datuk Ramli M.S, dia enggan mengulas mengenai hal itu kerana biarlah pihak sebelah sana pula memberikan kenyataan.


Fakta Hiburan Yang Perlu Anda Tahu Sebelum Masuk Pejabat Hari Ini (N.378)

Video hari ini: Memperkenalkan duta terbaru bagi LINE, Neelofa tampil buat pertama kalinya di dalam iklan komersial aplikasi tersebut. Serba merah u’olls

Sejak kebelakangan ini kecoh juga gosip yang bertebaran di laman-laman sosial berkenaan kisah pertunangan yang dikatakan telah terjalin di antara Adira dan juga orang kuat Khairy Jamaluddin yang juga Presiden Gerakan Belia Gagasan 1 Malaysia (GBG1M)iaitu Shahrul Nasrun Kamarudin. Namun begitu Adira seperti biasa menyangkal dakwaan tersebut dan memberitahu dia baru sahaja mengenali lelaki tersebut beberapa bulan dan tertarik dengan kegigihan pemuda tersebut di dalam membantu masyarakat. – Mstar

Dunia dikejutkan dengan berita kematian salah seorang bintang utama drama bersiri popular Glee, Cory Monteith yang juga sedang menjalinkan hubungan cinta bersama Lea Michele yang ditemui mati di hotel tempat penginapannya pada hari Sabtu yang lalu. – US Weekly

Pasti jejaka di luar sana yang masih menyimpan angan-angan untuk memiliki Nora Danish gembira melihat keseronokan aktres tersebut di dalam menyambut Ramadhan setelah beliau berkongsikan gambar dia bersama keluarganya menjalani ibadah Terawih. – BeautifulNara

Sudah berada di London untuk berehat di samping meluangkan masa bersama keluarga, Maya Karin memberitahu bahawa dia akan menyambut Hari Raya secara sederhana, sesuai dengan personalitinya yang sememangnya gemarkan kesederhanaan. respect! – Utusan Malaysia

Berita mengujakan buat semua apabila Betty Benafe berkongsi berita kehamilannya yang kini sedang hamil empat bulan. – Sinar Harian


Izreen Azminda Selamat Lahirkan Bayi Lelaki

Walaupun agak lambat kami menyampaikan perkhabaran ini namun rasanya masih sempat untuk mengucapkan tahniah kepada pelakon, Izreen Azminda dan suami, Riza yang selamat menimang cahaya mata pertama mereka kira-kira jam 1.30 pagi tadi.

Suaminya yang juga merupakan seorang jurukamera yang setia menemani telah pun berkongsi berita gembira tersebut melalui akaun Instagram milik isterinya.

“Alhamdulillah isteri sy selamat melahirkan anak lelaki seberat 3.3 kg pada pukul 1.30am td. tq”.

Pasangan ini telah diijabkabul pada 30 Ogos tahun lalu dan memilih Jitra, Kedah ketika hari persandingan.


Azam Raya Watsons Bersama Faizal Tahir

Dengan kedatangan bulan Ramadhan yang baru sahaja menjengah, Watsons Personal Care Sdn Bhd turut sama meriahkan kedatangan bulan Ramadhan ini dengan memperkenalkan kempen Azam Raya Watsons.

Apa yang lebih menyeronokkan dan mengujakan adalah kempen tersebut Faizal Tahir telah dilantik menjadi duta bagi kempen tersebut.

Anda ingin Faizal Tahir nyanyikan untuk anda di rumah terbuka anda nanti? Yang mana perbelanjaan makanan minuman dan sebagainya akan ditanggung penuh oleh pihak Watsons.

Caranya mudah sahaja, anda hanya perlu menulis Azam Raya yang paling unik dan bersesuaian dengan tema yang akan diangkat sebagai pilihan dan seterusnya Faizal Tahir akan hadir menyanyi di rumah Terbuka anda pada Hari Raya nanti.

Mana tahu Azam Raya tahun ini akan menjadikan rumah terbuka paling epik sepanjang hidup anda! Faizal Tahir bertandang di rumah, pasti meriah dengan kehadiran sanak saudara dan juga rakan-rakan yang lain. Dapat berhibur sambil mengeratkan hubungan silaturrahim!

Apa yang lebih menarik, Azam Raya yang telah dipilih itu nanti akan diselitkan di dalam lagu raya ciptaan dan nyanyian Faizal Tahir dan selepas itu akan dipasang di corong-corong radio serta televisyen pada musim Aidilfitri nanti!

Cipta Azam Raya anda sekarang, teruskan keterujaan anda bersama Azam Raya Watsons Faizal Tahir. Dapatkan maklumat lanjut di Facebook rasmi Watsons Malaysia.


Dayang Nurfaizah Inginkan Anak, Serah Jodoh Pada Takdir

Penyanyi pop RnB Malaysia, Dayang Nurfaizah ketika ditemui semasa majlis berbuka puasa bersama anak yatim di Hotel Prince Kuala Lumpur, telah memberitahu dia menginginkan seorang anak memandangkan usianya kini telah memasuki 32 tahun.

“Sebenarnya bila melihat kanak-kanak ini hati saya tersentuh dan kerana itulah saya juga teringin untuk mempunyai seorang anak. Tetapi saya juga tidak nafikan bahawa memelihara dan menjaga seorang anak bukanlah tugas mudah kerana seseorang itu perlu lah bersedia dari segi mental dan fizikal kerana memikul tugas sebagai seorang ibu memerlukan komitmen yang tinggi,” katanya.

Apabila mempersoalkan mengenai teman atau kekasih hati, Dayang masih lagi memberikan jawapan yang sama apabila dia ternyata masih tidak mempunyai kekasih hati meskipun usianya kini sudah mencecah 30 an. Malah dia sendiri sudah lali apabila diajukan soalan ini kepadanya.

“Saya tidak tahu lagi apa yang hendak diperkatakan apabila soalan ini sering diajukan kepada diri saya. Jawapannya mudah, saya masih bersendirian dengan erti kata lain saya masih bujang dan tidak mempunyai mana-mana kekasih. Saya akui di usia sebegini sudah semestinya saya mempunyai teman lelaki, tetapi apa yang saya boleh buat, jodoh saya masih belum ada. Saya hanya boleh berdoa dan menyerahkan takdir saya pada Illahi,” ujarnya.

Dayang yang mengakui sifatnya yang agak pemalu sejak dari kecil membuatkan dirinya sukar untuk bersosial dan mengenali dengan mana-mana lelaki sehingga kini.

“Saya agak pemalu, dan disebabkan itulah saya masih belum mempunyai teman lelaki atau pun mana-mana kawan lelaki. Sejujurnya sejak dari sekolah lagi saya begini, tidak mempunyai kawan lelaki dan tidak mempunyai teman yang rapat. Tetapi apabila seseorang itu sudah mengenali saya, mereka akan memberikan tanggapan yang berlainan kerana saya sebenarnya mudah mesra dan tidak sombong seperti apa yang diperkatakan oleh orang selama ini,” ujarnya mengakhiri perbualan.


Qi Razali Akhirnya Sahkan Sedang Bercinta Dengan Nelydia Senrose

Walaupun sebelum ini berkali kali menepis dakwaan yang mereka berdua bercinta, akhirnya Qi Razali sendiri membuka mulut mengakui yang Nelydia Senrose kini memang bergelar kekasihnya.

“Sebelum ini hubungan kami memang hanya kawan tetapi sekarang ia telah menjadi cinta. Saya mengakui, Nelydia adalah kekasih saya”

“Bagaimanapun biarlah percintaan kami berjalan dengan perlahan-lahan kerana saya tidak mahu kegagalan dahulu berulang,” ujar Qi Razali kepada mStar Online hari ini.

Qi Razali juga turut menambah yang kematangan dan sifat kelakar Nelydia Senrose membuatkan persahabatan mereka kini bertukar menjadi serius dan bercinta sebagai pasangan kekasih.

“Bagaimanapun saya tidak mahu terburu-buru kerana kerjaya Nelydia pun sedang meningkat dan biar dia tumpu kepada kerjayanya dahulu,” tambah Qi Razali yang meletakkan sasaran dua tahun untuk kenal hati budi.


Lana Nordin Nafi Kena Tangkap Kerana Tidak Berpuasa

Dakwaan terhadap artis Lana Nordin yang dikatakan telah ditangkap oleh pihak berkuasa kerana bermain mahjong dan menghisap rokok pada hari pertama bulan Ramadhan di sebuah pusat siber di Bandar Puteri Semalam dinafi keras oleh selebriti itu.

“That was not me! I was at home for the past 3 days sebab tak sihat. My mom and dad pun ada kat rumah. Sebetulnya saya tidak berpuasa kerana demam. Takkan saya bodoh nak makan di tempat awam, saya tahu saya ini selebriti dan semua mata memandang.

“Kalau tengok gambar dari belakang yang kini bersepah di internet, itu boleh jadi sesiapa sahaja”

Menurut Lana lagi, jika mahu menuduh tunjukkan bukti ataupun laporan polis yang dibuat mengatakan selebriti di dalam gambar itu adalah dirinya.

“Saya tak kisah orang mahu label ataupun bergosip tentang diri saya sahaja tapi kalau dah melibatkan keluarga dan mengaibkan mereka saya memang marah.”

Dalam perkembangan lain, Lana Nordin tidak mengambil sebarang tawaran berlakon pada bulan puasa dan akan menyambut hari raya bersama keluarga di Sarawak dan ada perancangan untuk melawat kekasihnya.

“Dia tak datang sini untuk sambut raya bersama kami sekeluarga disebabkan dia kini sedang belajar dan jika tiada aral melintang selepas raya saya akan pergi ke Eropah untuk melawatnya.”


Fakta Hiburan Yang Perlu Anda Tahu Sebelum Masuk Pejabat Hari Ini (N.377)

VIDEO HARI INI: Ini gaya beatbox paling menarik setakat ini pernah kami tonton & di’persembahkan oleh Tom Thum di Sydney, Australia.

Kalau anda terlalu sibuk untuk menonton program kegemarana anda di atas sofa empuk enak, kini anda boleh tonton bila bila masa di mana sahaja hanya dengan Astro On-The-Go!

Khabarnya, Selena Gomez telah terbuka hati untuk menerima kembali Justin Bieber sebagai kekasihnya dengan syarat penyanyi remaja popular itu tidak buat perangai yang bukan bukan lagi. – TMZ

Angelina Jolie akan mencuba nasib buat kali kedua sebagai pengarah filem apabila di’khabarkan telah sah akan mengarahkan filem Unbroken yang bakal di’bintangi oleh Jack O’Connell. – US Weekly

Sumber dalam dunia penyiaran baru baru ini memberitahu yang kumpulan idol 2NE1 bakal muncul dalam program Running Man tidak lama lagi & pertama kali muncul untuk program lasak sebegitu. – Soompi

Britney Spears menampilkan dua orang anaknya iaitu Jayden James dan Sean Preston dalam video muzik terbaru beliau untuk lagu Ooh La La yang juga merupakan runut bunyi untuk filem Smurfs 2. – USA Today

Mengikut ‘siasatan’ wartawan sebuah portal hiburan, Adira AF khabarnya kini sedang hangat bercinta dengan orang kuat dalam politik & juga rapat dengan Khairy Jamaluddin. – Murai


Isteri Lebih Berusia, Izzue Islam Tidak Kisah Komen Negatif

Kami sendiri tidak faham kenapa ada yang bersuara tentang pilihan Izzue Islam dan jodoh beliau. Bagusnya, pelakon dan penyanyi ini tidak langsung mempedulikan sebarang komen negatif yang di’lemparkan.

Izzue Islam berkata apa yang lebih penting beliau mampu menjalankan tanggungjawabnya sebagai seorang suami yang baik & mengahwini wanita yang lebih berusia bukan satu masalah.

“Saya dan isteri ada membaca komen-komen negatif tentang perkahwinan kami tetapi itu bukan masalah besar kerana yang berkahwin itu adalah kami dan paling penting ia mendapat restu keluarga.

“Kami tidak ambil hati pun apa yang orang ingin kata kerana ia adalah kehidupan kami & alhamdulillah kami kini semakin bahagia sejak bergelar suami isteri,” ujar Izzue Islam kepada mStar Online.

Izzue Islam dan Awin Nurin yang mempunyai jarak umur lebih kurang lapan tahun sah bergelar suami isteri pada 2 Jun yang lalu — isterinya itu juga merupakan pengurus beliau sejak awal karier lagi.


Penyampai ERA fm, Haniff Hamzah Pegang Watak Utama Dalam Filem Planes Versi Bahasa Melayu

Ogos ini, anda semua punya sebab untuk pergi menonton filem animasi terbaru Planes kerana ianya akan di’tayangkan di pawagam dalam 2 versi, bahasa Inggeris & juga bahasa Melayu.

Filem ini bakal menuju ke pawagam pada 15 Ogos 2013 & dibintangi oleh penyampai JoHaRa Pagi ERA, Haniff Hamzah dalam versi Bahasa Melayu!

Haniff Hamzah akan memegang watak sebagai Dusty dalam filem aksi pengembaraan animasi Planes ini.

Beliau sebelum ini pernah menyumbangkan suaranya untuk watak kecil dalam film The Smurfs dan Madagascar merupakan watak utama di dalam filem yang di’inspirasikan dari animasi Cars ini.

Haniff Hamzah dijangka terbang ke Los Angeles, Amerika Syarikat pada pertengahan Julai ini untuk bertemu dengan barisan pelakon Planes yang asal iaitu Dane Cook, Teri Hatcher dan ramai lagi.


Membeli Belah Untuk Sambut Raya Di Nile.com.my

Editor’s Note: Berikut merupakan pengalaman peribadi penulis ketika beliau berurusan dengan Nile.com.my & tidak mewakili entiti Rotikaya.com secara keseluruhan. Selamat berpuasa, eh.

Bila aku berkunjung ke Nile.com.my atas saranan seorang kawan minggu lalu, memang aku terus berminat untuk buat pesanan kerana harga barang yang ditawarkan sangat sangat murah. Like, serious murah.

Tengok promosi terkini di atas, fesyen ala Korea untuk korang yang minat k-pop bermula dengan harga RM19 sahaja. Tapi aku tidaklah pesan baju fesyen Korea ni, maklumlah lelaki.

Dengan berbekalkan bajet tidak sampai RM150 kerana tidak mahu berbelanja lebih untuk kali pertama dengan Nile.com.my ni, aku berjaya dapat sembilan jenis barang berbeza — tengok betapa murah barang di Nile.

Menariknya, Nile.com.my tawarkan penghantaran ke pintu rumah dalam tempoh 24 jam & lihat penghantar barang yang aku pesan dalam gambar di atas — pantas dan boleh dipercayai. Aku hantar pesanan pada 3 Julai 2013 sekitar 2.00 petang & barang sampai depan rumah pada 4 Julai 2013 sekitar 10.00 pagi. Pantas!

Dan, anda hanya perlu bayar ketika barang sampai (COD). Tidak perlu bersusah payah untuk bayar secara online atau kad kredit. Eww.

Dan, sekarang jom tengok apa barang yang berjaya aku beli dengan bajet tidak sampai RM150 di Nile.com.my.

Canvas Messenger Bag (RM41.00), Refresh Icy Cool Energetic Moisturizer (RM25.20) dan Refresh Icy Cool Energetic Spray (RM18.90) — kerana aku ala metroseksual seperti itu. HAHA!

Tidaklah, lelaki juga perlu mementingkan penjagaan kulit muka lebih lebih lagi dengan cuaca sekarang ini yang tidak menentu & Nile.com.my menjamin harga paling rendah untuk produk sebegini.

Thick Yellow Coating Waterproof Storage Box (RM18.50), Classic Rectangular Handmade Oil Soap (RM3.90) & Fashion Flop Men Sandals (RM18.80) — tiga lagi barang mestilah aku rahsiakan atas sebab peribadi. Heh.

Aku gembira apabila semua barang yang aku pesan selamat sampai dalam keadaan yang baik. Nile.com.my tawarkan kaedah pemulangan wang atau tukar barang yang mudah jika barang yang anda terima tidak memuaskan hati atau rosak dalam perjalanan. Namanya easy/user friendly return and exchange policy.

Dan, yang paling penting adalah proses daripada pesanan sehingga barang sampai ke tangan aku memang mudah & seperti apa yang digambarkan di atas — dan kalau tidak jelas, anda sentiasa boleh rujuk panduan di laman Nile.com.my sendiri yang menawarkan user friendly order procedure.

Untuk musim perayaan yang akan datang ini, pastinya korang semua boleh pergi sendiri ke Nile.com.my untuk melihat apa barang yang boleh dibeli sempena Aidilfitri. Fesyen lelaki, wanita, kanak kanak semua ada.

Aku sendiri akan kembali ke Nile.com.my untuk mencari barang apa yang perlu kerana proses pembelian, pembayaran dan penghantaran ke rumah sangat cepat & efisyen — selain membantu anda untuk berjimat. Heh.


Gossip: Ramli MS & Alyah Sudah Kahwin Senyap Senyap?

Kami rasa baru sahaja ada terbaca kisah Alyah yang mahu memboikot sebuah akhbar kerana menulis tentang dirinya yang menunggu pinangan Dato’ Ramli MS, ada pula timbul gossip baru.

Portal hiburan Murai menulis yang ada khabar mengatakan pasangan Dato’ Ramli MS & Alyah telah kahwin senyap senyap & berita ini datangnya dari kawan yang rapat dengan pengarah muzik itu sendiri.

Alyah & Ramli MS mengambil keputusan untuk berkahwin selepas Alyah berhijrah dan bertudung kira kira dua bulan yang lalu & kini khabarnya juga mereka sudah pun tinggal bersama di Bandar Kinrara, Puchong.

Susah juga untuk percaya cerita ini maklumlah tiada pengesahan sendiri daripada tuan badan tetapi kalau benar hubungan mereka sudah sah, apa salahnya berkongsi cerita dengan peminat. Heh.


Fakta Hiburan Yang Perlu Anda Tahu Sebelum Masuk Pejabat Hari Ini (N.376)

VIDEO HARI INI: Bukan senang jika anda punya nama yang sama dengan selebriti terkenal, dalam contoh iklan ESPN ini Michael Jordan.

Kalau anda terlalu sibuk untuk menonton program kegemarana anda di atas sofa empuk enak, kini anda boleh tonton bila bila masa di mana sahaja hanya dengan Astro On-The-Go!

Bintang remaja ini timbulkan kekecohan lagi dan kali ini Justin Bieber telah kencing dalam baldi di sebuah restoran selain menghamburkan kata kata kesar terhadap Bill Clinton tanpa sebab. – Huff. Post

Jika sebelum ini lebih banyak menutup mulut tentang majlis perkahwinan yang akan berlangsung, aktress Olivia Wilde dedahkan yang beliau sudah siap menempah baju pengantin & memilih pengapit. – People

Selamat bertunang pada Januari lalu, Black Mentor bakal mengumumkan tarikh perkahwinan beliau dengan Chira Khairi selepas sambutan Aidilfitri nanti — sepatutnya umum 3 Julai yang lalu. – Utusan Malaysia

Kumpulan Infinite yang memang tidak sabar untuk kembali ke arena muzik kpop pada 16 Julai ini telah mendedahkan senarai empat buah lagu yang bakal terkandung dalam album terbaru mereka. – Soompi

Selepas khabarnya hubungan mereka renggang sejak tiga bulan yang lalu, George Clooney & Stacy Kiebler telah memutuskan percintaan mereka hanya menerusi telefon. Stay classy huh? – TMZ


Nabila Huda Sambut Ramadan Di New Zealand, Bakal Beraya Di Itali

Untung empunya badan bila sering berpeluang untuk bekerja & menjalani penggambaran di luar negara. Nabila Huda kali ini menyambut Ramadan & menjalankan ibadah puasa di bumi New Zealand.

Nabila Huda yang berada di New Zealand sejak seminggu yang lalu untuk menjalani penggambaran drama bersiri, Jodoh Itu Milik Kita berkata beliau tetap bekerja keras dalam bulan Ramadan ini.

Katanya paling lama pernah beliau berehat tanpa bekerja adalah selama dua hari dan selepas itu hatinya tidak keruan lantaran sikap beliau yang memang kuat bekerja sejak dari dahulu.

“Saya teringin merasai sendiri pengalaman berpuasa di perantauan. Cuma yang tidak seronoknya apabila terpaksa berpisah dengan anak”

“Hanya Tuhan yang tahu betapa seksanya apabila berjauhan daripada anak — tetapi saya perlu kuat supaya dapat membesarkannya dengan sempurna,” ujar Nabila Huda kepada Berita Harian hari ini.

“Saya berada di New Zealand selama dua minggu, dengan tujuh hari daripadanya adalah pada bulan puasa. Memang saya sengaja menerima tawaran ini, walaupun tahu ia jatuh pada bulan puasa, kerana peluang menjejakkan kaki ke negara orang memang amat saya nantikan”

Pada hari raya kelima nanti pula, Nabila Huda akan terbang pula ke bandar Venice & Milan di Itali untuk menjayakan penggambaran drama Sangkar di’bawah arahan Erma Fatima. Ikut boleh? Heh.


Jaga Hati Suami, Fasha Sandha Jaga Batas Bila Bersama Aaron Aziz

Ramai peminat Fasha Sandha gembira apabila pelakon popular kembali ke set penggambaran drama selepas bersalin tidak lama dahulu tetapi tidak kurang juga mereka yang memberikan reaksi negatif.

Tidak mengapa, Fasha Sandha dalam kenyataan kepada Murai baru baru ini mengakui yang beliau tahu menjaga batas ketika berlakon dan lebih lebih jika pasangan dalam drama tersebut juga milik orang.

“Kami tidak kekok ketika melakonkan babak cinta tapi ada hadnya la untuk babak intim dan sebagainya kerana kami masing-masing pun sudah ada pasangan (berkahwin),” jelas Fasha Sandha.

Fasha Sandha & Aaron Aziz kini di’gandingkan dalam drama Tentang Hati arahan Feroz Kadir yang turut di’bintangi oleh Rusdi Ramli, Anzalna Nasir dan ramai lagi — bakal ke udara di TV2.

“Ini bukan kali pertama saya berlakon dan bekerjasama dengan dia (Aaron Aziz), tapi ini adalah kali kedua selepas filem Evolusi KL Drift — cuma kali ini, kami bergandingan dan menjadi pasangan suami isteri”

“Jadi kami tiada masalah untuk bekerjasama kerana dia pelakon yang sangat bagus. Malah, chemistry juga senang untuk diwujudkan kerana masing-masing sudah buat homework dari skrip yang diberikan,” tambah Fasha Sandha yang bakal tamat penggambaran 10 Julai ini.


Fakta Hiburan Yang Perlu Anda Tahu Sebelum Masuk Pejabat Hari Ini (N.375)

VIDEO HARI INI: Selalu hilang kunci? Terlupa letak mana telefon bimbit anda? Kini dengan TILE yang entah bila akan sampai ke pasaran Malaysia, anda tidak perlu risau lagi. #BukanIklan

Kalau anda terlalu sibuk untuk menonton program kegemarana anda di atas sofa empuk enak, kini anda boleh tonton bila bila masa di mana sahaja hanya dengan Astro On-The-Go!

Pelakon & pelawak ini tidak menafikan yang ada masanya beliau lewat ke lokasi penggambaran tetapi Zizan Razak kesal apabila isu ini di’perbesar oleh pihak yang tidak tahu perkara sebenar. – mStar Online

Selepas bercinta lebih tiga tahun, Jason Statham khabarnya sudah bersedia untuk melamar teman wanitanya, Rosie Huntington-Whiteley dan membawa hubungan mereka ke tahap yang lebih serius. – US Weekly

Jika sebelum ini anda telah melihat gambar sekitar majlis perkahwinan pasangan ini, kali ini paparazzi membawakan gambar Avril Lavigne dan Chad Kroeger gembira berbulan madu di Itali. – Huff. Post

Peminat hiburan di internet baru baru ini berjaya mendedahkan yang pengacara paling popular Korea, Yoo Jae Suk mempunyai bentuk badan sempurna mengikut teori Leonardo Fibonnaci. – Soompi

Nampaknya selepas dua tahun bercinta & sering di’gambarkan sebagai pasangan sempurna, George Clooney dan Stacy Kiebler akhirnya berpisah kerana masing masing mempunyai matlamat hidup berbeza. – People


Fakta Hiburan Yang Perlu Anda Tahu Sebelum Masuk Pejabat Hari Ini (N.374)

Okay kalau anda ingin video lain untuk hiburan anda, Ellie Goulding hari ini baru sahaja melancarkan video muzil terbaru untuk lagu beliau berjudul Burn yang dicipta sendiri bersama Ryan Tedder. – Just Jared

Kedua dua filem ini sebenarnya ada khalayak peminat sendiri namun Despicable Me 2 nampaknya berjaya tewaskan The Lone Ranger dari segi kutipan hujung minggu pembukaan yang lalu. – ET

Dalam konsert pembukaan untuk siri jelajah beliau baru baru ini, John Mayer telah mendedikasikan sebuah lagu buat Katy Perry selain berterima kasih kerana bersabar dengannya selama ini. – US Weekly

Tidak hanya mahu di’kenali sebagai pelakon, Adi Putra yang sering menghiasi kaca TV dengan drama hits beliau kini akan bergelar pengacara segmen Seindah Ramadan di TV3. – Sinar Harian

Ahli kumpulan Super Junior, Shindong mendedahkan yang beliau pernah memberikan kad kredit kepada teman wanitanya untuk membeli barang dan perbuatan itu telah membuatkan ibunya kecewa. – Soompi


Diana Danielle Kongsi Gambar Bersama Anak Sulung

Berada nun jauh di Australia, memang bukan mudah untuk kita semua peminat para untuk melihat wajah anak sulung pasangan Diana Danielle & Farid Kamil yang masih menjadi bualan ramai ini.

Pagi ini menerusi akaun Instagram beliau, Diana Danielle buat pertama kali kongsikan gambar beliau bersama bayi lelaki sulung yang di’lahirkan pada 2 Julai yang lalu sekitar 4.30 petang.

“Letting the little boss soak in the sun. Just a slight case of jaundice — nothing the sun can’t solve,” tulis Diana Danielle memberitahu anaknya ada alami sedikit masalah penyakit kuning.

Semoga bayi sulung pasangan Farid Kamil & Diana Danielle yang masih belum kita ketahui namanya ini cepat sembuh dan mereka boleh kongsikan lebih banyak gambar comel beliau. Heh.


Rita Rudaini Terima Aidil Zafuan Sebagai Suami Jika Jodoh Masih Panjang

Sedar atau tidak, masalah rumahtangga antara Rita Rudaini & Aidil Zafuan ini sebenarnya sudah berlarutan hampir tiga tahun dan sekarang ini tiada sebarang tanda ianya akan usai dengan lebih cepat.

Menerusi laporan Berita Harian, Rita Rudaini berkata walaupun hatinya terhadap pemain bola sepak pasukan JDT itu kini sudah kosong beliau reda andai ditakdirkan jodoh mereka masih kuat.

“Saya sudah malas untuk fikir mengenani masalah rumahtangga kami. Lebih baik saya fikir bagaimana hendak mencari duit untuk anak, besarkan mereka & memikirkan pendidikan mereka”

“Saya bahagia walaupun solo. Bagaimanapun jika ditakdirkan jodoh saya dengan Aidil masih kuat, saya reda. Saya melihat kematian peguam Aidil pada Mei lalu seperti petanda mahu melengahkan proses penceraian kami. Siapa tahu, mungkin Allah mahu kami berbaik kembali”

“Jika itu terjadi, saya terima dengan hati terbuka. Walaupun perasaan sayang terhadap Aidil sudah tiada, sakan akan kembali cuba untuk pupuk kembali rasa sayang kepadanya,” tambah Rita Rudaini lagi.


Gambar: Fyza Kadir Selamat Bergelar Isteri Ahli Perniagaan

Bertempat di sebuah hotel di Cyberjaya, Fyza Kadir sah bergelar isteri kepada ahli perniagaan Ahmed Feruz Zainul Abidin, 32 dengan sekali lafaz.

Pelakon yang bernaung di bawah pengurusan MIG dan filemnya 1 Lawan Satu sedang di’tayangkan di pawagam ini menerima lamaran Ahmed Feruz walaupun hanya berkenalan selama setahun.

“Suami bukan cinta pertama saya, tapi dia insan pertama melamar saya untuk berkahwin. Ketika bertemunya, saya memang tiada sesiapa dalam hidup,” ujar Fyza Kadir kepada Harian Metro.

“Siangnya kami bertemu, pada sebelah malam dia menghubungi saya dan melamar saya menjadi kekasihnya. Dia juga sanggup menunggu empat jam untuk mendapatkan persetujuan saya”

Fyza Kadir juga berkata mereka berdua bertemu untuk pertama kali ketika sama sama hadir menyaksikan perlumbaan Formula Satu (F1) di Litar Antarabangsa Sepang tahun lalu. Tahniah!


Peminat Fesyen Hijabi? Sertai Pencarian Pereka Fesyen & Model Bersama Sunsilk

Mahukah anda muncul di pentas peragaan berprestij haute couture Islamic Fashion Festival (IFF) yang bakal berlangsung pada November nanti? Ini peluang anda untuk tunjukkan bakat dalam fesyen muslimah.

Jika anda seorang yang mempunyai minat tinggi dalam fesyen hijabi yang memang menjadi perhatian ramai ketika ini, Sunsilk menyediakan platform terbaik untuk anda ketengahkan bakat unik yang anda miliki.

Melalui peraduan Sunsilk Lively Clean & Fresh – Hijabku, Gayaku, para pereka fesyen hijab dan model boleh merebut peluang untuk menunjukkan bakat mereka di pentas fesyen antarabangsa IFF. 10 orang pereka & model teratas daripada peraduan ini akan menerima peluang menyertai program mentor daripada personaliti ikonik industri fesyen.

Selain dari itu, perjalanan para peserta yang akan dibimbing para mentor seperti Dato’ Sri Raja Rezza Shah & Rico Rinaldi akan dirakamkan melalui satu siri webisod melalui Facebook Sunsilk Malaysia.

Anda berminat untuk untuk menunjukkan bakat dalam rekaan fesyen hijabi atau anda mempunyai kualiti sebagai peragawati fesyen muslimah ini? Ini caranya.

Jadi, tunggu apa lagi? Biar pereka fesyen mahupun peragawati hijabi, langkah anda bermula di sini bersama Sunsilk. Tempoh peraduan hingga 31 Julai 2013.


Emma Maembong Tidak Tolak Jodoh Dengan Zizan

Pelakon yang juga artis residen milik Zizan Razak, Emma Maembong tidak menolak jodohnya bersama dengan Zizan jika itu telah menjadi ketentuannya.

Sebelum ini mereka pernah dikaitkan setelah melihat kemesraan masing-masing di dalam berinteraksi di laman twitter sehingga menimbulkan spekulasi yang mengatakan mereka kini sedang hangat bercinta.

Menurut Emma menerusi akhbar Berita Harian memberitahu bahawa dia dan Zizan memang hanya sekadar kawan baik, namun jika jodoh menemukan dirinya dan zizan, beliau tidak mampu untuk menolak ketentuan tuhan.

Sebagai pelakon yang baru sahaja menceburkan diri dalam industri ini, Emma, 19, tidak mahu fokus dengan kisah percintaan tetapi mahu bekerja dengan lebih keras lagi.


Fakta Hiburan Yang Perlu Anda Tahu Sebelum Masuk Pejabat Hari Ini (N.373)

VIDEO HARI INI: Selalu ‘kan kita tengok video parkour dari perspektif orang ketiga, kali ini ianya dari perspektif pelaku (?) parkour itu sendiri.

Kalau anda terlalu sibuk untuk menonton program kegemarana anda di atas sofa empuk enak, kini anda boleh tonton bila bila masa di mana sahaja hanya dengan Astro On-The-Go!

Video muzik penuh kontroversi yang menampilkan wanita seksi bertaburan milik Justin Timberlake untuk lagu Tunnel Vision kembali ke Youtube selepas digam seketika. – THR

Aktress The Girl Next Door, Elisha Cuthbert telah selamat bergelar isteri kepada pemain hoki professional Dion Phaneuf dalam sebuah majlis yang mengambil tempat di Kanada baru baru ini. – ET

Penyanyi yang pernah popular dengan lagu Jejaka Idaman, Raja Ema mengakui menjalani proses menegangkan kulit wajah sebagai persediaan untuk kembali ke arena hiburan dengan lagu baru. – Murai

Pasangan selebriti yang sama sama membintangi drama TV Shameless, Emmy Rossum & Tyler Jacob Moore di’khabarkan telah berpisah selepas bercinta selama dua tahun. – US Weekly

Selepas dikatakan terlibat dengan skandal melawat rumah urut dewasa, jurucakap perkhidmatan tentera mengesahkan Rain tidak bersalah & tetap akan di’lepaskan pada tarikh yang di’tetapkan. – Soompi


Elfaeza Kini Bercinta Dengan Sharnaaz Ahmad?

Pelakon baru yang semakin dikenali, Elfaeza Ul Huq selepas membintangi drama Iman Nabila sebelum ini menolak dakwaan bahawa dia kini bercinta dengan Sharnaaz Ahmad.

Menurutnya lagi kemesraan mereka berdua di set penggambaran drama Mukhlis yang menyatukan mereka membuatkan gosip ini timbul.

“Mana ada kami bercinta, kalau ada pun bercinta dalam drama Mukhlis, itu memang betul”

Namun begitu Elfaeza turut memberitahu bahawa jika ada sesiapa yang melihat kemesraannya bersama Sharnaaz di set penggambaran adalah hanya untuk menghayati watak dan mungkin kemesraan itu telah disalah anggap.


Faizal Tahir: Tanpa Notis, Tahu Tahu Saya Sudah Kena Gam

Peluang bersua muka dengan penyanyi yang eksklusif di mata peminatnya, Faizal Tahir dapat juga bertanyakan sendiri tentang kes terbaru yang mengaitkan dirinya yang dikatakan telah digam oleh sebuah stesen TV dan apa yang menguatkan lagi kenyataan tersebut adalah apabila satu-satunya program raya yang melibatkan dirinya telah dibatalkan secara tiba-tiba.

Menurut Faizal Tahir lagi bagi pihak dirinya tiada apa yang perlu diterangkan kerana padanya dia tahu apa yang berlaku dan pihak sana tidak berbincang untuk menyelesaikan kemelut ini.

“Bukan mudah menjadi public figure sebenarnya, setiap apa yang dilakukan menjadi perhatian ramai pihak namun saya bersikap profesional. Untuk bercerita lebih lanjut mengenai kisah saya digam ini sebenarnya tiada apa nak komen namun apa yang boleh saya jawab ada satu program raya tapi tak jadi.”

“Bagi saya, jawapan yang saya beri, saya mahu pembaca dan pihak media sendiri membuat konklusi, it’s up to the people to judge. Jika ada yang mengatakan saya lantang mereka salah. Saya tidak mahu menjadi lalang, saya hanya bersikap jujur,” ujarnya yang ditemui semalam.

Punyai perancangan untuk mengadakan konsert selepas album ketiganya sudah empat bulan berada di pasaran Faizal Tahir menambah dia memilih untuk tidak memanjangkan cerita kerana tidak mahu mengaibkan pihak mereka.

“Saya tidak diberikan apa-apa notis, perbincangan mahupun melalui telefon yang mngatakan saya telah digam, tahu-tahu saja dah kena gam. Saya percaya dengan rezeki,” ujarnya lagi.

Mungkin soalan agak cliché, walaupun pernah dihimpit dengan pelbagai kontroversi sebelum ini Faizal Tahir akan kekal lantang di laman sosial jika dia merasakan sesuatu perkara tidak kena.

“Saya terus terang cakap jika ada orang yang mempertikaikan kelantangan suara saya di laman sosial saya tidak akan berubah. Buat apa ikut orang ‘kan? Saya tidak mahu menjaga hati orang kerana tidak memberikan kesan pun kepada perjalanan karier saya.”

Dalam pada itu, Faizal Tahir turut berkongsi berita gembira apabila anak ke-5, Siti Nawar Malaeka selamat dilahirkan dan kini berusia sebulan lebih.


Fakta Hiburan Yang Perlu Anda Tahu Sebelum Masuk Pejabat Hari Ini (N.372)

VIDEO HARI INI: Apa kata setiap Jumaat segmen video ini kita dedikasikan kepada bakat baru di Malaysia, boleh? Okay cool, untuk minggu ini kita ada pendatang baru Deanna Hussin dengan Back In Time.

Kalau anda terlalu sibuk untuk menonton program kegemarana anda di atas sofa empuk enak, kini anda boleh tonton bila bila masa di mana sahaja hanya dengan Astro On-The-Go!

Rapper popular 50 Cent akan di’dakwa minggu ini atas tuduhan telah menyerang bekas teman wanitanya selain menyebabkan kerosakan teruk di kediaman wanita itu di Los Angeles. – Huffington Post

Baru semalam gossip bertebaran mengatakan pasangan ini bercinta, hari ini Henry Cavill & Kaley Cuoco seakan mengesahkan hubungan mereka apabila di’lihat keluar berpimpin tangan. – Just Jared

Rasanya semua sudah tahu yang Avril Lavigne dan Chad Kroeger sudah selamat bergelar suami isteri dan ini merupakan gambar sekitar majlis perkahwinan mereka di Perancis hujung minggu lalu. – US Weekly

Penyanyi Lee Hyori mengesahkan yang beliau akan berkahwin dengan kekasihnya Lee Sang Soon sekitar bulan September ini tetapi belum mula merancang apa apa berkaitan majlis ketika ini. – Soompi

Yasmin Hani mengakui tidak mahu terlalu teruja dengan kandungan beliau sekarang kerana tidak ingin perkara yang tidak elok berlaku. – GUA


Gambar: Tiz Zaqyah & Kekasih Bercuti Ke Pulau Perhentian

Ah bunyi tajuk kami ini macam Tiz Zaqyah pergi berdua dengan kekasih beliau, nyatanya mereka berdua di’temani rakan rakan lain yang turut sama ingin merasai keindahan alam di Pulau Perhentian.

Tiz Zaqyah menerusi akaun Instagram beliau berkongsikan saat saat indah bersama teman lelaki, Daniel Haziq juga rakan rakan lain ketika bercuti di Pulau Perhentian baru baru ini.

Seperti biasa sebelum ada peminat yang melatah & kembali menghentam Tiz Zaqyah atas apa yang di’kongsikan — perlu kita ingat yang aktress ini pernah berpesan yang ini memang dirinya & peminat perlu terima.

“Itu kehidupan peribadi saya, jangan kacau. Kalau boleh terima, okeylah, tapi jika sebaliknya saya tak mampu berbuat apa-apa. Saya tak nafikan, dari dulu hingga hari ini, saya mahupun kawan-kawan artis yang lain akan bersosial jika kami mempunyai kelapangan”

Berikut beberapa keping gambar percutian Tiz Zaqyah ke Pulau Perhentian untuk tatapan anda. Enjoice!


Metallica Sah Turun Malaysia, Konsert Di Stadium Merdeka 21 Ogos Ini

Metallica menerusi laman web rasmi mereka hari ini telah mengesahkan kehadiran ke Malaysia buat pertama kali dan akan mengadakan konsert di Stadium Merdeka pada 21 Ogos ini.

Berita yang di’tulis juga memaklumkan yang penjualan tiket untuk konsert Metallica ini akan bermula 11.30 pagi pada 6 Julai ini di pusat membeli belah Fahrenheit 88, Jalan Bukit Bintang.

Menurut maklumat awal, harga tiket untuk tempat duduk bebas (free seating) berharga RM380/RM350/RM195 manakala kawasan ROCKZONE berharga RM680/RM550/RM450.

Manakala penjualan tiket secara atas talian (online) hanya akan bermula pada 8 Julai (Isnin) melalui www.ticketcharge.com.my dan juga laman web penganjur www.galaxy.com.my. Anda teruja untuk pergi?


Hanya Kawan, Aeril Zafrel Nafi Kini Bercinta Dengan Ummi Nazeera

Jangan tanyakan kami bagaimana cerita ini boleh timbul kerana kami sendiri tidak tahu namun yang pasti salah seorang mereka telah tampil menafikan sebarang hubungan istimewa antara mereka.

Laporan Harian Metro hari ini menyebut yang Aeril Zafrel & Ummi Nazeera di’dakwa menjalin hubungan intim sejak beberapa bulan yang lalu dan ini menimbulkan gossip yang pasangan pelakon muda ini sedang bercinta.

“Kami memang selalu berhubung sebelum ini. Sejujurnya memang saya meminati dia, tetapi lakonannya saja. Belum ada apa-apa yang serius lagi. Saya amat menghormati Ummi dan keluarganya. Jadi ini saja jawapan yang boleh diberikan buat masa ini,” jelas Aeril Zafrel.

Tambahnya lagi, atas sebab peribadi beliau tidak boleh memikirkan soal bercinta secara serius ketika ini namun tidak menolak jika di’takdirkan bercinta dengan Ummi Nazeera di masa hadapan.

Bukan Ummi Nazeera sudah punya kekasih di Australia? Ke sudah berpisah? Ke kami tertinggal kereta api? Heh.


Sudah Jangka & Maria Farida Tidak Terkejut Kisah Khalwat Shahz Jaszle

Ramai yang tahu Maria Farida pernah menjalinkan hubungan cinta dengan pelakon yang kini sedang di’landa kontroversi, Shahz Jaszle dna ini komen pertama aktress ini berkaitan isu khalwat baru baru ini.

Bercakap kepada Malaysian Digest, Maria Farida mengakui sudah lama tidak mengikuti perkembangan Shahz Jaszle sejak mereka berpisah dan kisah tangkapan khalwat ini pun di’sampaikan oleh orang lain.

“Saya tidak terkejut. Memang saya sangka ianya akan berlaku kepadanya. Perkara itu tidak ada kena mengena dengan saya. Tapi apa yang boleh saya katakan, dia yang jahanamkan hidup dia sendiri”

“Saya malas nak komen panjang. Memang dia selalu kantoi dengan ramai teman wanitanya, sampai sekarang. Cuma nasib dia yang kali ini (kantoi) paling besar,” tambah Maria Farida lagi.

Dalam masa yang sama Maria Farida turut melahirkan rasa simpati terhadap tunang Shahz Jaszle, Redzwani Puteri yang di’sifatkan sangat baik tetapi dapat lelaki buaya seperti aktor tersebut. Heh.


Fakta Hiburan Yang Perlu Anda Tahu Sebelum Masuk Pejabat Hari Ini (N.371)

VIDEO HARI INI: Kalau anda sudah menonton The Great Gatsby, pastinya anda terpukau dengan set & latar belakang filem ini. Ini rahsianya.

Kalau anda terlalu sibuk untuk menonton program kegemarana anda di atas sofa empuk enak, kini anda boleh tonton bila bila masa di mana sahaja hanya dengan Astro On-The-Go!

Adi Putra tidak menafikan sikap romantik yang ditunjukan di dalam drama 20 episod Teduhan Kasih yang berakhir kelmarin itu sedikit sebanyak di’lahirkan dalam diri sebenarnya dalam dunia nyata. – Murai

Pelakon popular Hollywood Tom Cruise khabarnya telah menulis sepucuk surat yang penuh emosi kepada bekas isterinya, Katie Holmes dengan harapan mampu selesaikan ketegangan antara mereka. – DNA

Aktor yang popular menerusi Twilight, Robert Pattinson di’lihat memandu sekitar Los Angeles baru baru ini bersama cucu Elvis Presley, Riley Keough & menimbulkan gossip mereka kini bercinta. – People

Laporan laman gossip menyebut yang pelakon Lee Na Young dan Won Bin kini sedang bercinta selepas mereka di’dapati menghabiskan masa lebih lapan kali bersama dalam tempoh sebulan lalu. – Soompi

Kim Kardashian & Kanye West di’laporkan menolak tawaran sebanyak US$3 juta dari sebuah majalah untuk menjadi yang pertama memaparkan wajah anak sulung mereka berdua, North West. – US Weekly


Suami Sharifah Haslinda Nafi Berkahwin Kali Ketiga Dengan Mas Anizan

Kecoh di pelbagai blog politik yang ahli parlimen Kepala Batas, Datuk Seri Reezal Merican yang juga merupakan suami kepada selebriti Sharifah Haslinda kini sudah berkahwin tiga secara senyap senyap.

Bercakap kepada portal berita politik Agenda Daily, Datuk Seri Reezal Merican menafikan segala dakwaan ramai yang mengatakan beliau sudah berkahwin dengan seorang bekas artis, Mas Anizan.

“Laporan itu tak betul. Ia fitnah semata-mata. Saya masih bersama isteri pertama saya (Ismalina Ismail) & isteri kedua (Sharifah Noorhaslinda)”

“Kedua dua perkahwinan saya itu menerusi direct negotiation bukannya menerusi tender, tau,” katanya dalam nada berseloroh.

“Saya ada dua dapur, dua rumah dan anak tujuh. Ada orang mempunyai satu rumah tetapi banyak restoran,” katanya lagi ketika di’temui wartawan.

Menurutnya lagi, laporan asal yang tidak benar telah pun di’tarik balik dan berharap blog blog lain dapat melakukan perkara sama kerana tindakan saman tidak efektif kerana terlalu banyak. Heh.


Lisa Surihani, Yusry KRU Serah Soal Anak Kepada Takdir

Setiap kali soalan kisah rumahtangga di’ajukan kepada Lisa Surihani, pastinya tidak terlepas akan soalan bilakah beliau & Yusry KRU merancang untuk timang cahayamata pertama selepas lebih setahun berkahwin.

Bercakap kepada Sinar Harian baru baru ini, Lisa Surihani menganggap zuriat adalah kurniaan rezeki dari Allah S.W.T dan beliau & suami hanya mampu berserah kepada takdir Yang Maha Esa.

“Saya dan Yusry tidak pernah merancang kerana anak adalah permata buat kami berdua. Kalau kami merancang pun mungkin apabila mahu mengandung anak kedua”

“Malah dalam Islam sendiri pun kita digalakkan merancang & ia bergantung atas sebab tertentu seperti kewangan atau sebagainya”

“Bagi memikul tanggungjawab sebagai ibu bapa saya dan Yusry sudah lama bersedia tapi ini rezeki Allah SWT & saya berharap peminat doakan yang terbaik buat kami untuk mendapat zuriat yang baik akhlaknya”

Lisa Surihani turut berkata yang beliau memang sukakan kanak kanak selepas mendapat pengalaman mengajar kanak kanak selepas tamat Sijil Pelajaran Malaysia (SPM) tidak lama dahulu.


200,000 Pengunjung Banjiri Karnival Planet Gempak Astro!

Sepanjang hujung minggu lalu, selama dua hari berlangsungnya karnival Planet Gempak Astro menyaksikan kehadiran lebih 200,000 pengunjung yang ingin merasai kehangatan pelbagai akitiviti menarik yang disediakan selain bertemu barisan selebriti tempatan.

Para peminat pastinya tidak melepaskan peluang bertemu barisan selebriti terkenal kegemaran seperti Aaron Aziz, Neelofa, Dato’ AC Mizal, Hanis Zalikha, Rozita Che Wan dan ramai lagi!

Antara aktiviti yang mendapat perhatian ramai pengunjung adalah lima zon utama yang dibuka buat para pengunjung iaitu Zon Hiburan, Zon Universal, Zon Sukan & Ekstrem, Zon Cilik dan Zon Interaktif.

Selain itu pertunjukkan demo masakan oleh dua finalis MasterChef Selebriti Malaysia musim kedua Syura dan Celina Khor, permainan papan selaju (skateboard), cabaran Fear Factor Selebriti Malaysia & permainan menarik yang disediakan oleh saluran saluran Astro turut mencuri tumpuan.

Di sebelah malam pula para pengunjung berpeluang untuk menyaksikan konsert hebat gabungan dari peserta Kilauan Emas, program realiti TV Akademi Fantasi dan Raja Lawak seperti Hafiz, Akim, Stacy, kumpulan SayWho, kumpulan Balas, kumpulan Shiro dan ramai lagi!

Lokasi Karnival Planet Gempak seterusnya bakal menjelajah ke tiga negeri lain selepas ini iaitu Kuantan, Johor Bahru dan Kuala Lumpur di mana pasti akan memberikan satu pengalaman luar biasa kepada umum terutamanya para pelanggan Astro.


Nabila Huda Enggan Bercinta, Mahu Terus Kahwin

Walaupun baru sahaja putus cinta tidak sampai sebulan rasanya pelakon cantik seperti Nabila Huda layak untuk ditanya sudahkah temui pengganti selepas kegagalan rumah tangga seterusnya percintaan yang kecundang bersama Nas-T sebelum ini. Heh.

“Saya lebih selesa single, buat masa sekarang masih belum menemui pengganti lagi kerana saya sangat sibuk sehinggakan tiada masa untuk berfikir tentang cinta. Hidup saya hanya di set penggambaran dan juga anak perempuan saya.”

“Kalau boleh taknak dah bercinta-cinta ni, malas sebenarnya, saya kalau balik shooting saya lebih selesa lepak di dalam bilik dan menonton televisyen dan mungkin sebab itu hidup saya kurang lelaki melainkan Nas-T dan juga bekas suami saya dahulu.”

Ditanya pula punca utama perpisahan bersama Nas-T Nabila pada mulanya enggan mengulas lebih lanjut namun apabila disogok berkali-kali akhirnya dia membuka bicara.

“Rasanya ramai yang dah tahu saya berkawan dengan dia (Nas-T) sejak dari kecil, lepas je bercinta hubungan tu dah tak mesra macam kami kawan dulu-dulu, saya rindukan memori buddy’s bersama dengannya,” ujar Nabila yang ditemui di majlis tayangan eksklusif episod akhir drama Teduhan Kasih siang tadi di Rasta, TTDI.

Bagi drama teduhan kasih satu kejayaan yang besar apabila mendapat jumlah penonton yang tertinggi sebanyak 3.2 juta. Antara pelakon lain yang menjayakan drama tersebut adalah Adi Putra, Zarina Zainuddin dan juga Sherry Ibrahim.

Sebelum itu kami selitkan wajah Nabila Huda yang sememangnya mempunyai bakat bergambar semula jadi dengan gayanya yang bersahaja. check it out!


Fakta Hiburan Yang Perlu Anda Tahu Sebelum Masuk Pejabat Hari Ini (N.370)

VIDEO HARI INI: Hanya beberapa saat selepas di’lancarkan ke udara, roket Proton-M milik Rusia ini meletup dan berkecai. Tiada kaitan dengan hiburan, ya kami tahu — but damn it!

Kalau anda terlalu sibuk untuk menonton program kegemarana anda di atas sofa empuk enak, kini anda boleh tonton bila bila masa di mana sahaja hanya dengan Astro On-The-Go!

Anak perempuan Pierce Brosnan, Charlotte telah meninggal dunia pada 28 Jun yang lalu pada umur 41 tahun selepas tiga tahun bertarung untuk melawan kanser ovari yang di’hidapi. – ET

Ada laporan di Hollywood menyebut yang bintang Man of Steel, Henry Cavill kini sedang bercinta dengan Kaley Cuoco selepas beliau putus cinta dengan Gina Carano pada Mei yang lalu. – Just Jared

Google baur baru ini mengumumkan senarai 10 video muzik pop di Korea paling popular untuk tempoh enam bulan pertama tahun 2013. – allkpop

Anak seniwati Azean Irdawaty, Benjy mengaku tidak bersalah selepas dihadapkan ke mahkamah majistret pada Selasa atas tuduhan memiliki 4.7 gram dadah jenis syabu. – mStar Online

Jika semalam semuanya masih khabar angin, hari ini pelbagai sumber mengesahkan yang Avril Lavigne & Chad Kroeger telah selamat bergelar suami isteri dalam satu majlis di selatan Perancis. – US Weekly


Farid Kamil Kongsi Gambar Anak & Sahkan Diana Danielle Sudah Bersalin

Selepas beberapa kali spekulasi timbul berkaitan kelahiran anak sulung pasangan ini, akhirnya Farid Kamil dan Diana Danielle berkongsi satu berita gembira yang bayi sulung mereka telah selamat di’lahirkan.

Menerusi akaun Instagram, Farid Kamil berkongsikan gambar bayi lelaki dengan kata kata welcome to the world my son selain menulis bayi ini lahir dengan berat 9.7lbs atau 4.39kg.

Sebelum ini, Farid memaklumkan bahawa Diana sepatutnya bersalin pada 15 Julai depan, namun tidak menyangka proses kelahiran berlaku lebih awal.

Kelahiran bayi sulung pasangan ini sekali gus menepis dakwaan sebelum ini yang mengatakan Diana telah selamat melahirkan anak.

Pasangan Farid Kamil & Diana Danielle diijabkabulkan pada 3 November tahun lalu di Hotel Flamingo By The Lake, Kuala Lumpur.


Hanez Suraya Masih Sayang Awi Rafael & Nafi Putus Cinta Kerana Orang Ketiga

Pelakon jelita, Hanez Suraya memberitahu kepada pihak media bahawa punca dia putus cinta dengan bekas kekasihnya yang merupakan juga seorang penyanyi iaitu Awi Rafael disebabkan tiada lagi persefahaman dan komitmen kerja yang semakin hari semakin mencabar menyebabkan mereka mengambil jalan untuk berpisah.

“Sebenarnya, sebelum ini saya dan dia telah beberapa kali cuba untuk menyelamatkan masalah perhubungan kami ini, tetapi nampaknya tidak ada jalannya lagi dan selepas itu kami mengambil keputusan untuk menamatkan sahaja perhubungan kami ini. Bagi saya inilah jalan yang terbaik bagi kami berdua,”katanya ketika sidang media Autumn Di Hatiku.

Hanez juga menafikan bahawa hubungan mereka ini disebabkan oleh punca orang ketiga, kerana baginya itu adalah spekulasi orang sahaja, kerana puncanya sebenar adalah tidak adanya lagi persefahaman dan juga komitmen kerja masing-masing sehingga sukarnya mereka untuk bersama-sama lagi.

“Hanez memang masih sayangkan Awi. Mungkin sebab dulu kami terlalu rapat. Tak dinafi, mula-mula tu memang la kecewa tapi disebabkan hubungan kami dah lama dingin, dan baru-baru ni jer sampai ke pengetahuan umum, jadi Hanez lebih tenang dan boleh terima semua ni”

“Bukan punca orang ketiga yang menyebabkan hubungan saya putus dengan tiba-tiba tetapi ini adalah kerana komitmen kerja masing-masing sehingga kami berdua sukar untuk bertemu dan disebabkan itulah tiadanya lagi persefahaman di antara kami,”katanya.

Sementara itu, Hanez akan muncul dalam drama dersiri sulung di laman web Tonton, bermula 3 Julai ini. Dalam watak tersebut dia menjadi seorang perempuan yang begitu obsess terhadap K-Pop, dan akan bersama-sama dengan artis Korea Kim Jin Sung. Bagi peminat-peminat Hanez dan K-Pop jangan lupa untuk menyaksikannya bermula pada 3 Julai ini di laman sesawang www.tonton.com.my


Fida Ibrahim & Arja Lee Antara Bakal Pelajar Akademi Fantasia 2013?

Nampaknya bukan mereka dari kalangan bakat baru sahaja ingin mencuba nasib bersaing dalam musim terbaru Akademi Fantasia 2013 ini, selebriti juga mahu menunjukkan bakat yang mereka ada untuk turut serta.

Antara nama yang menjadi perhatian kerana berjaya di’senarai pendek untuk menjadi peserta adalah pelakon Arja Lee dan penyanyi, pelakon Fida Ibrahim yang masing masing sudah pun mencipta nama sendiri.

Arja Lee mengakui beliau masih mempunyai minat yang tinggi untuk bergelar penyanyi dan kerana itulah beliau sanggup luangkan masa untuk menghadiri ujibakat Akademi Fantasia 2013 baru baru ini.

“Saya kira bagi sesiapa yang mengenali saya waktu saya mula-mula berkecimpung di dalam bidang ini dulu, cita-cita saya yang sebenarnya adalah untuk menjadi penyanyi”

“Namun, minat dan keinginan untuk menyanyi masih membara dan ramai yang mungkin tidak tahu bahawa jika ada kelapangan saya akan menyanyi di beberapa majlis,” ujar Arja Lee kepada Murai baru baru ini.

Dalam kes Fida Ibrahim pula, salah seorang juri Akademi Fantasia 2013 Syafizawati Sharif atau lebih dikenali sebagai Cikgu Syafi kurang bersetuju dengan penglibatan selebriti itu kerana seharusnya beliau memberi peluang kepada mereka yang masih belum ada nama.

“Saya bukan tidak menyukainya tetapi saya rasa dia boleh dapat peluang yang lebih besar di luar kerana dia sudah pun bergelar artis iaitu penyanyi dan pelakon. Lagipun pada saya vokalnya biasa sahaja,” ujar Cikgu Syafi.


Afiq Muiz Mengakui Hubungan Dengan Ibu Sudah Baik & Enggan Ulas Lanjut

Walaupun sebelum ini kemelut keluarga yang melanda antara Afiq Muiz & ibunya seperti tiada kesudahan, kenyataan terbaru pelakon ini kepada media seakan mengatakan semuanya sudah pun berakhir.

Bercakap kepada Berita Harian, Afiq Muiz enggan lagi kongsi kisah peribadi beliau bersama media kerana nampak tiada guna menegakkan kebenaran selain kenyataan sebelum ini sering di’tokok tambah.

“Tidak guna saya beriya iya menegakkan kebenaran, kelak diri saya juga yang dipersalahkan. Lagi pun, kenyataan saya selama ini sering ditokok tambah dan seterusnya saya yang menjadi bahan fitnah”

Afiq Muiz dalam kenyataan beliau juga berkata yang hubungannya dengan ibu sudah pun baik tetapi tetap enggan bercerita bagaimana semuanya kini kembali normal kepada media.

Menjawab gossip yang mengatakan beliau & Eina Azman di’lihat mesra berpimpin tangan ketika keluar bersama di Bangsar, Afiq Muiz sekali lagi menegaskan yang hubungan mereka hanyalah sekadar sahabat baik.


Awi Rafael Nafikan Pernah Bercinta Dengan Shila Amzah, Hanya Kawan

Peminat hiburan Malaysia ramai yang terkejut minggu lalu apabila ada laporan menyebut yang penyanyi Shila Amzah pernah berpacaran dengan Awi Rafael dan pastinya sebelum Sharnaaz Ahmad.

Bercakap kepada Utusan Malaysia hari ini, Awi Rafael menjawab laporan tersebut dengan menyebut hubungan beliau dan Shila Amzah sebelum ini tidak lebih dari hubungan sebagai rakan artis.

“Saya ikhlas berkawan dengan Shila dan tidak pernah terfikir bercinta pun waktu itu. Hubungan kami seperti rakan-rakan artis lain. Sebagai rakan artis saya gembira dengan pencapaiannya dalam bidang seni”

Awi Rafael yang baru sahaja putus cinta dengan pelakon Hanez Suraya berkata beliau buat masa ini tiada masa untuk mencari cinta dan ingin fokus terlebih dahulu terhadap kerjaya beliau.


Fakta Hiburan Yang Perlu Anda Tahu Sebelum Masuk Pejabat Hari Ini (N.369)

VIDEO HARI INI: Kalau anda seperti kami, kopi memang cecair wajib dan menjadi rutin untuk di’minum setiap hari — ini sedikit video maklumat akan kandungan kopi harian anda.

Kalau anda terlalu sibuk untuk menonton program kegemarana anda di atas sofa empuk enak, kini anda boleh tonton bila bila masa di mana sahaja hanya dengan Astro On-The-Go!

Filem hidup semula Superman, Man of Steel sehingga hujung minggu lalu telah berjaya mengutip lebih US$500 juta di seluruh dunia dan penerbit kini mensasarkan kutipan lebih tinggi. – THR

Penyanyi yang juga kini pereka fesyen, Jessica Simpson telah selamat melahirkan bayi lelaki pada 30 Jun lalu yang di’berikan nama Ace Knute Johnson & merupakan anak kedua bersama tunangnya. – Huff. Post

Tidak mahu bersaing dengan filem blockbuster lain menjadi salah satu sebab kenapa studio filem di Hollywood sanggup menempah tarikh 5 tahun lebih awal untuk filem filem mereka. – The Wrap

Aktress popular Korea, Moon Geun Young dalam satu rancangan bual bicara baru baru telah pun memilih bintang Running Man Lee Kwang Soo sebagai lelaki paling ideal untuk dirinya. – Soompi

Jennifer Lopez telah membuat permohonan maaf secara terbuka selepas beliau tanpa sedar membuat persembahan untuk pemimpin tertinggi Turkmenistan yang juga merupakan diktator. – US Magazine


Mister Potato Perkenalkan Kerepek Kentang Lebih Hebat Dengan XXTRA Rasa

Kalau bercakap tentang penggemar snek di masa lapang, memang kami antara peminat tegar kerepek kentang Mister Potato. Sejak zaman sekolah rasanya Mister Potato pasti menjadi pilihan hati.

Jika sebelum ini, rasa kerepek kentang Mister Potato sudah cukup hebat buat kami, kali ini mereka tampil dengan teknologi serba canggih untuk membuatkan rasa lebih hebat & keenakan lebih ketara.

Pasti anda tertanya tanya apakah teknologi yang digunakan oleh Mister Potato untuk kerepek kentangnya kali ini. Ianya dipanggil FlavourWrap baru dan khabarnya mereka telah melabur RM300,000 untuk ini.

Menurut Misteri Potato, teknologi FlavourWrap baru ini membolehkan setiap kepingan cip diperisa dengan sekata & membantu memperhebatkan lagi rangkaian snek Mister Potato – terutama perisa pedas dan BBQ.

Kalau anda ingin rasa kerepek kentang Mister Potato ini secara percuma terlebih dahulu, kami ada rahsia ingin kami beritahu anda semua.

Mister Potato akan meronda sekitar Lembah Klang dengan trak Xxtra Fun Mobile sehingga 10 Julai 2013 ini & jika anda bertemu dengan trak ini, anda akan menerima pek Mister Potato secara percuma untuk dibawa pulang.

Untuk lokasi terkini trak Xxtra Fun Mobile, anda boleh ikuti perkembangan terbaru mereka di Facebook rasmi Mister Potato facebook.com/misterpotatocrisps atau melalui Twitter mereka twitter.com/Mymisterpotato. Jom!


Kilafairy Sorok Kisah Sedang Bercinta Dengan Hardy Hartono?

Pelakon dan juga penyanyi, Kilafairy sebelum ini memang jarang dikaitkan dengan mana mana lelaki melainkan awal kemunculannya dulu kontroversi susuk tubuhnya yang seksi hingga digelar Angelina Jolie Malaysia dan juga pernah dikaitkan dengan pengarah filem Karak.

Sejak awal tahun lalu, kami mengikuti juga perkembangan artis ini memang agak sibuk dengan perniagaan butik pakaiannya, Rack dan terselit juga gambar dia bersama seorang lelaki dengan kepsyen yang agak menarik namun begitu Kilafairy bijak mengaburi mata pengikut-pengikutnya.

Melihat dari komen-komen peminatnya di laman Instagram ada juga yang meneka lelaki tersebut adalah pelakon dari seberang, Hardy Hartono dan pada keluaran Berita Harian semalam, gossip ini dapat disahkan apabila memang mereka kini sedang mengenali hati budi masing-masing dan berjaya menyorok perhubungan mereka lebih kurang dua tahun.

Detik perkenalan mereka bermula ketika Hardy Hartono datang ke Malaysia untuk berlakon di bawah arahan Erma Fatima berjudul Kitab Cinta dan itu merupakan percubaan pertamanya di sini dan ketika membelek majalah yang terpampang wajah Kilafairy, Hardy seakan jatuh cinta pandang pertama dan bermula dari situ mereka mula berkomunikasi.

“Kami bertukar nombor telefon termasuk Blackberry Messenger (BBM). Kami berhubung tanpa berjumpa dan hanya beberapa bulan selepas itu baru bersua muka. Menerusi komunikasi, ia menjadi kelebihan untuk saya mengenali dirinya serba sedikit. Tak sangka kami rapat sudah dua tahun.”

Di sini kami selitkan video klip untuk single terbaru Kilafairy berjudul Pasti yang terselit wajah Hardy Hartono sebagai pasangan kekasihnya. Sweet!


Shah Jaszle Tekad Kahwin Lari Jika Keluarga Terus Larang Hubungan

Walaupun pertunangan di antara Shah Jaszle dan Puteri Redzwan telah putus sejak 10 Jun yang lalu namun mereka berdua nampaknya masih lagi kuat untuk meneruskan perhubungan tersebut tanpa restu keluarga.

Memetik laporan Berita Harian, Shah Jaszle masih tetap dengan pendirian bahawa dia mencintai Puteri dan mereka masih lagi bercinta dan paling tidak dijangkakan dia dan Puteri bertekad untuk kahwin lari sekiranya jika itu ketentuan jodoh mereka selepas segala usaha untuk meredakan keluarga tidak berhasil.

“Apa masalahnya jika saya kahwin lari! Saya akan terus pujuk keluarga Puteri terima saya. Kahwin lari adalah pilihan terakhir walaupun saya tidak mahu perkara itu terjadi”

“Tapi jika itu (kahwin lari) ketentuan jodoh kami, nak buat macam mana? Saya benar-benar tertekan, tapi kerja perlu diteruskan,” ujar Shahz Jaszle.

Menurut Shah Jaszle lagi, selepas insiden dia ditangkap khalwat Puteri semakin kerap menemaninya di set penggambaran jika ada kelapangan, tidak pula timbul soal Puteri ponteng kuliah.

Ah, keluarga Puteri pula terang-terang menolak Shah Jaszle untuk dijadikan menantu bagi keluarga mereka sehinggakan tidak larat untuk menasihati Puteri dan memberitahu akan mengurung Puteri sebagai langkah terakhir jika dia terus berdegil untuk berjumpa dengan Shah Jaszle.


Iesya Toh Nyanyikan Kembali Lagu Hetty Koes Endang, Edar Sendiri ‘Kasih’

Kalau sudah minat untuk menyanyi, apa rintangan sekali pun bukan penghalang buat seseorang itu untuk menyampaikan karyanya buat para peminat. Iesya Toh antara contoh terbaik dalam kes ini.

Memulakan karier sebagai pengacara di RTM, artis kelahiran Johor Baharu serta kacukan Melayu, Thailand, Arab Dan Cina ini kini memiliki album sendiri yang di’hasilkan bersama syarikat rakaman Singapura.

Iesya Toh bersama syarikat rakaman Putrivision mula bekerjasama untuk menghasilkan lagu Semanis Janji dan kini kembali dengan lagu baru berjudul Kasih yang pernah di’popularkan Hetty Koes Endang.

Lagu yang di’kategorikan sebagai malar segar ini telah di’cipta oleh Pak Richard Kyoto & beliau telah pun memberi kepercayaan kepada Iesya Toh untuk merakamkan semula lagu tersebut dalam versi baru.

Kegigihan Iesya Toh untuk berkongsi bakat dengan para peminat terserlah apabila beliau sendiri mengedarkan single Kasih versi baru ini & anda yang berminat boleh e-mail [email protected] untuk membeli.


Realisasikan Impian Bergelar Pereka Fesyen & Peragawati Hijabi Bersama Sunsilk

Bertudung atau berhijab memang satu tuntutan agama yang perlu di’turuti oleh wanita Muslim dan amalam murni ini kini bukan sekadar memenuhi tuntutan agama malah memiliki bahagian sendiri dalam dunia fesyen.

Menyedari perkara ini, Sunsilk mengambil langkah mereka lebih sedekad yang lalu untuk memperkasakan wanita yang memakai hijab dan telah menghasilkan Lively Clean & Fresh untuk menangani keperluan unik penjagaan rambut wanita yang berhijab.

Sunsilk mengambil satu langkah lagi membentuk kolaborasi strategik dengan Islamic Fashion Festival (IFF) untuk memberikan inspirasi kepada pemakai hijab untuk mencapai pelbagai kemungkinan.

Anda juga boleh mencapai impian anda dalam bidang fesyen hijabi yang semakin menjadi perhatian ramai hari ini.

Kolaborasi Sunsilk & IFF ini menyediakan platform untuk memupuk bakat baru dalam bidang rekaan fesyen & menjadi model atau peragawati hijabi — serta anda boleh merebut peluang untuk menunjukkan bakat mereka di pentas fesyen antarabangsa IFF.

10 orang pereka dan model teratas daripada peraduan ini akan menerima peluang menyertai program mentor daripada personaliti ikonik industri fesyen.

Anda berminat untuk untuk menunjukkan bakat dalam rekaan fesyen hijabi atau anda mempunyai kualiti sebagai peragawati fesyen muslimah ini? Ini caranya.

Jadi, tunggu apa lagi? Biar pereka fesyen mahupun peragawati hijabi, langkah anda bermula di sini bersama Sunsilk. Tempoh peraduan hingga 31 Julai 2013.